Vučić: Srbija se na GS UN pridružila osudi napada na Ukrajinu, nismo podržali sankcije Rusiji - Radio Kosovska Mitrovica\nVučić: Srbija se na GS UN pridružila osudi napada na Ukrajinu, nismo podržali sankcije Rusiji\n2. March 2022, 19:20\nPredsednik Srbije Aleksandar Vučić rekao je, u obraćanju javnosti povodom razvoja situacije u Ukrajini, da su tektonske promene na svetskoj političkoj sceni, a Srbija se nalazi u teškoj situaciji. Srbija se na sednici Generalne skupštine UN pridružila osudi napada na Ukrajinu, u tekstu se nisu pominjale sankcije, rekao je Vučić. Predsednik je izrazio bojazan da će doći do izbacivanja Rusije iz UN, što bi omogućilo promenu Rezolucije 1244, koja je važna zbog pitanja KiM. Formirali smo devet ili deset timova koji će pratiti situaciju sa naftom, gasom, kaže predsednik. Formiran i tim za humanitarnu pomoć Ukrajini.\nAleksandar Vučić govorio je o razvoju situacije u Ukrajini i planovima i merama države u cilju zaštite privrednog i finansijskog sistema naše zemlje.\nVučić je rekao da mu nikada nije bilo teže i da se u najlošijem raspoloženju obraća u poslednjih deset godina.\n“Kriza zbog rata u Ukrajini pogađa dramatično Srbiju. Ono što nije lako objasniti je veza politike i ekonomije, uticaja politike na ekonomiju, pritisaka na koje smo izloženi i svega što nam predstoji”, rekao je Vučić.\nPrema njegovim rečima, od petka su se dogodile promene, ceo svet je postao drugačiji za samo tri, četiri, pet dana i ništa više nije isto.\nSve ono što smo juče znali ne liči na ono kroz šta prolazimo danas, kaže predsednik Srbije.\nTektonske promene na svetskoj političkoj sceni, Srbija se nalazi u teškoj situaciji, rekao je on.\nTo nije pitanje ispravnosti našeg stava već neverovatnih okolnosti koje su nas dovele u tešku situaciju, napomenuo je Vučić.\n“U prethodnih 48 sati nisam obaveštavao sa kim smo bili u kontaktu, ne postoji predstavnik nijedne važne dražve, a da nismo razgovarali. Razgovarao sam sa Ursulom fon der Lajen, od predstavnika Nemačke, SAD, Francuske, razmenjivao poruke oko svih važnih pitanja – od glasanja za deklaraciju i rezoluciju do sankcija koje se uvode Rusiji”, rekao je Vučić.\n“Srbija je suočena sa ogromnim pritiskom u kojem nije pitanje možete li kao pojednac da nešto održite ili ne”, kaže on.\nMalo koga interesuje šta se zbivalo 1999. godine, rekao je predsednik.\nZahvaljujem se predsednici EK i predsedniku Evropskog saveta i američkim predstavnicima na korektnosti što su me saslušali, kaže on i dodaje da njihova javna mnjenja nemaju strpljenja ni trpeljivosti da čuju bilo kakav uravnoteženiji stav od najtvrđe mogućeg protiv Rusije.


javne nabavke - Page 3 of 4 - CIN\nSporni tenderi u Centralnoj banci BiH vrijedni oko pola miliona maraka\nUred za razmatranje žalbi Bosne i Hercegovine (BiH) je prošle godine podnio Državnom tužilaštvu BiH dvije krivične prijavu protiv Centralne banke BiH u vezi sa javnim nabavkama, provedenim 2007. i 2010. godine. Centar za istraživačko novinarstvo iz Sarajeva (CIN) doznaje da je Tužilaštvo zatražilo od Agencije za istrage i zaštitu BiH (SIPA) izuzimanje dokumentacije u vezi sa tim nabavkama. „Centralna banka Bosne i Hercegovine je postupila u skladu sa zahtjevom Agencije za istrage i zaštitu Bosne i Hercegovine, s tim da u predmetnom zahtjevu nije navedeno da se sprovodi istraga“, navedeno je u dopisu iz ove institucije.\nPodignute krivične prijave za javne nabavke u vrijednosti od 21,4 miliona...\nUred za razmatranje žalbi Bosne i Hercegovine (BiH) je proslijedio nadležnim tužilaštvima izvještaj o počinjenom krivičnom djelu u postupku javnih nabavki, u vrijednosti od 21.405.894 KM. Izvještaj se odnosi na javne nabavke za 12 javnih institucija u BiH, među kojima su: Centralna banka, dvije javne institucije u Republici Srpskoj, nekoliko javnih preduzeća i Općina Tuzla.\nRevizija institucija: Honorari za redovne poslove državnih službenika\nUred za reviziju poslovanja institucija Bosne i Hercegovine pronašao je da su tri državna ministarstva prošle godine potrošila gotovo 700.000 KM za naknade osobama koje su bile angažovane na privremenim poslovima. Neki od tih poslova nalaze se na listi redovnih zaduženja službenika ministarstava.\nCeste Mostar: Od 356 nabavki samo četiri izvršene u skladu sa...\nU revizorskom izvještaju se navodi da je firma Ceste Mostar sklapala ugovore na osnovu ranije provedenih postupaka sa preduzećima sa kojima je sarađivala.\nPobjednici tendera doniraju vodeće stranke\nŠest vodećih političkih partija u BiH iz godine u godinu uzimale su priloge od firmi koje su prethodno poslovale sa institucijama vlasti, iako je ova praksa zabranjena državnim Zakonom o finansiranju stranaka.\nKompletan izvještaj SIPA-e: detalji, optužbe\nIstraga oko dodjele ugovora u RS-u, uz određene propuste, stavila je pod lupu troškove izgradnje i uređenja reprezentativnih zgrada Vlade RS u Banjoj Luci, što je rezultiralo otkrićem niza državnih službenika koji su pomogli napuhati cijene radova omogućivši favoriziranom izvođaču dodatnu zaradu.\nIstragom državnog tužilaštva obuhvaćeni ugovori sa građevinskom kompanijom


Oduzimanjem imovine u budžet 20 miliona KM\n07.08.2012. / 8:30\nBANJALUKA, Do kraja ove godine u budžet Republike Srpske treba da se slije više od 20 miliona maraka koje su stečene nelagalno, kriminalnim radnjama, a sve na osnovu primjene Zakona o oduzimanju imovine stečene izvršenjem krivičnog djela.\nSamo zahvaljujući slučaju „Kubikus“, u budžet RS, preko Agencije za upravljanje oduzetom nelegalno stečenom imovinom, uplaćeno je oko pola milona maraka.\nNajveći finansijski zalogaj za ovu agenciju biće potvrda pravosnažne presude u slučaju Zorana Ćopića, jer će dobiti zeleno svjetlo za upravljanje sa oko 20 miliona maraka vrijednim akcijama bijeljinske „Šećerane“. Ali to nije sve. Pred sudovima širom RS vode se desetine slučajeva u kojima se očekuje zaplijena imovine i sporazumno priznanje krivice, koju će Srpska naplatiti, kao imovinu stečenu kriminalom.\nKako, za „Novosti“, kaže prvi čovjek ove agencije Zoran Stanišljević, tek se očekuje pravi bum oko zaplijene imovine u RS, koja će biti predata Agenciji na upravljanje.\n– Agenciji je trebalo oko godinu dana da se formira na pravi način i da uspostavi sistem rada u punom kapacitetu. Sada smo spremni za upravljanje svakim mogućim oblikom imovine. Zasad imamo oko 300.000 KM na papiru, kao i džip i motor, koji su kod nas – navodi Stanišljević.\nOn dalje kaže da se sada čeka potvrda pravosnažne presude u slučaju Ćopića kako bi se raspolagalo akcijama bijeljinske „Šećerane“.\n– Vidjećemo da li ćemo formirati novi UO, pa da se pusti u rad „Šećerana“, ili će se ići na neku drugu opciju – kaže Stanišljević i dodaje da Agencija može da iznajmi, proda, uništi ili pokloni imovinu koju dobije na upravljanje.\nPrema podacima Odjeljenja za finansijske istrage i otkrivanje imovine stečene izvršenjem krivičnog djela, od početka rada, tačnije od septembra 2010. do kraja 2011. godine, MUP sprovodi zakonom predviđene mjere za više od 180 fizičkih i pravnih lica, i to osumnjičenih, optuženih, povezanih i trećih lica. Za 60 pravnih i fizičkih lica identifikovana je imovina koja se dovodi u vezu sa izvršenjem krivičnog djela. Trenutno se postupa po 29 predmeta.\nTokom 2011. godine izvršeno je 17 finansijskih istraga koje su okončane podnošenjem 16 izvještaja o finansijskoj istrazi nadležnim tužilaštvima. Većina ovih istraga vođena je po naredbi Specijalnog tužilaštva Banjaluka, ali i po naredbama Okružnog tužilaštva Bijeljina, Doboj i Istočno Sarajevo.\nBlokirano od Sarajeva do Trebinja\nU sudskim procesima pred sudovima u RS blokirane su akcije vrijedne više stotina hiljada maraka u „Trebinjeprevozu“. Takođe, krajem 2010. godine, po nalogu Osnovnog suda Istočno Sarajevo izrečena je mjera privremenog oduzimanja i stavljanja mjera zabrane raspolaganja imovinom stečenom kriminalom, čija je tržišna vrijednost veća od 850.000 maraka. Imovina je tada privremeno oduzeta i blokirana Maksimu Lizdeku (38) i Daliboru Janjiću (34) i sa njima povezanim osobama, kao prva faza u procesu oduzimanja imovine stečene izvršenjem krivičnih djela. Privremeno su oduzeti stambeno-poslovni objekat u Mokrom, dva stana, dva golfa „petice“, koji se nalaze u depou CJB Istočno Sarajevo, a blokirani su i bankovni računi ovih i sa njima povezanih lica.\nVasić: Posao tek na početku\nDirektor policije Gojko Vasić smatra da javnost u Srpskoj ne treba da očekuje da oduzimanje nelegalno stečene imovine bude masovna pojava. – Ukoliko takvih primjera bude pet ili šest godišnje, to je odličan rezultat. Ovdje važnu ulogu mora da odigra pravosuđe i da na osnovu podataka koje dobije iz policije donese odluke o plijenidbi. Ipak, ne treba se zavaravati nekim velikim očekivanjima, jer je ovaj posao u RS tek na početku – ističe Vasić. Novosti\nTagovi: budzetgojko vasicimaovinakriminalrepublika srpska


Žigić: Na nama je da pokušamo i da se nadamo najboljem\nNovosadski Proleter u okviru 24. kola Linglong Tire Super lige Srbije gostuje u Beogradu gde će odmeriti snage sa ekipom Crvene zvezde.\nŠef stručnog štaba gostujućeg tima Branko Žigić ističe da će njegov tim pokušati da iskoristi umor protivnika, kao i da je neophodno da se greške svedu na minimum:\n’’Zadovoljan sam izdanjem svojih igrača u prva četiri kola, siguran sam da smo po prikazanoj igri zaslužili koji bod više. Pristupom smo odgovorili na svakoj utakmici, realizacija je mogla biti za koji gol bolja, a i nešto lošiji tereni su uticali da se iz tih utakmica u kojima smo izgubili izvuče pozitivan rezultat. Kako vreme bude odmicalo bićemo sigurno još bolji, rezultatski, do tad moramo dobro da radimo i da rastemo u svakom pogledu. Ekipa je dosta mlada, puna energije, malo su nas poremetili odlasci iskusnih igrača, isto tako povrede u nekim utakmicama, kao i suspenzije zbog kartona koji se nameću kao normalna pojava u ovom delu takmičenja. Sledi Crvena zvezda, po svemu najbolji tim Super lige Srbije. Utakmica dolazi njima nakon evropske utakmice, a nama posle poraza kod kuće gde moramo negde da popravimo taj rezultatski bilans. U dva poslednja susreta oba puta smo ostavili dosta dobar, pozitivan utisak. Međutim oba puta smo poraženi, kod nas 0:1 i tamo 2:1. Treba da budemo dosta hrabri, da probamo da iskoristimo prisutan umor kod domaćina, iako Crvena zvezda ima roster od 35 jednakih igrača. Moramo da svedemo greške na minimum, jer će protivnik ako i neke od ovih ekipa do sad nisu kažnjavale svaku, oni sigurnu iskoristiti. Moramo da popravimo realizaciju, jer bi nam gol sigurno olakšao posao ka pozitivnom rezultatu. Apsolutni su favoriti, što tabela dovoljno govori, na nama je da pokušamo i da se nadamo najboljem. Sve ćemo uraditi da do toga dođe.’’\nMeč 24. kola Linglong Tire Super lige Srbije između Crvene zvezde i Proletera igra se u nedelju 28. februara 2021. godine, sa početkom u 17:00 časova. Obezbeđen je direktan televizijski prenos ovog susreta na prvom programu TV Arena sport.


Vesti: Srbija pred izborom: Nacionalni interes ili želje EU /video/ - Sputnjik Srbija\nVesti: Srbija pred izborom: Nacionalni interes ili želje EU /video/\n13:30 13.11.2020 Preuzmite kraći link\nBrisel traži od Beograda da uvede sankcija beloruskim zvaničnicima. Da li se Srbija ponovo našla u procepu između zahteva koji stižu iz Brisela i svojih spoljnopolitičkih interesa?\nOdluka o formiranju Malog Šengena u regionu je dobra uprkos suprotim tendencijama u Evropi, kažu analitičari. Da li bi sporazum mogao da doprinese skoku broja zaraženih koronavirusom?\nEvropa priželjkivala Bajdena za predsednika, jer je Tramp bio predsednik koji je sve gledao iz ugla relativnih troškova i dobiti, ocenjuje za Sputnjik Milan Krstić sa Fakulteta političkih nauka.\nVakcinacija protiv kovida ne može da bude obavezna za sve, jer teško da će država moći da obezbedi 13.5 miliona doza vakcina koje bi bile dovoljne za sve stanovnike Srbije, ocenjuje za Sputnjik epidemiolog Radmilo Petrović.


Na marginama neformalnog sastanka ministara odbrane EU u Berlinu danas se slovenski ministar odbrane Matej Tonin sastao sa nemačkom ministricom odbrane Annegret Kramp-Karrenbauer i portugalskim ministrom odbrane Joao Gomes Cravinho.\nSlovenija zajedno sa Saveznom Republikom Nemačkom i Portugalom formira takozvanu “trojku” zemalja, koja učestvuje u 18-mesečnom program sa zajedničkim temama i dugoročnim ciljevima predsedavanja.\nMinistar odbrane Savezne Republike Nemačke Annegret Kramp-Karrenbauer i ministar odbrane Portugalije Joao Gomeso Cravinho prihvatili su inicijativu slovenačkog ministra odbrane Mateja Tonina za održavanje redovnih sastanaka tokom predsedavanja, koji će omogućiti bližu integraciju i međusobnu koordinaciju. Ministar je zatim razgovarao o učešću trećih zemalja u okviru trajne strukturalne saradnje (PESCO – Stalna strukturirana saradnja) i zajedničkoj saradnji u primeni novonastalog instrumenta Evropskog fonda za mir (EPF) i strateškog kompasa.\n“Na nivou Ministarstva odbrane do sada su identifikovana tri glavna prioriteta za period slovenačkog predsedništva u drugoj polovini 2021. godine, ali oni će u budućnosti biti podložni dodatnom usaglašavanju konačnih rezultata i ciljeva. Ove oblasti su Zapadni Balkan—- (jačanje dijaloga i veća uključenost Zapadnog Balkana u inicijative zajedničke bezbednosne i odbrambene politike), unapređenje saradnje između EU i NATO-a u oblastima kibernetičke bezbednosti, hibridnih pretnji i vojne mobilnosti i poboljšanje energetske efikasnosti odbrambenog sistema,” navodi se us aopštenju Ministarstva odbrane Slovenije.\nNakon trilateralnog sastanka, ministar odbrane Matej Tonin prisustvovao je ministarskom sastanku grupe od 21 države koje učestvuju u Konceptu vodećih država pod vođstvom Nemačke. Koncept se fokusira na jačanje evropskog stuba NATO-a stvaranjem većih formacija sastavljenih od nacionalnih doprinosa koji nadopunjuju nemačke nuklearne sposobnosti. Rasprava je bila zasnovana na Četvrtom izveštaju o napretku, koji veći naglasak stavlja na stvaranje snaga za visoku spremnost, posebno za učešće u NATO snagama za odgovor. Slovenija se grupi pridružila u junu 2018. godine i učestvuje u klasteru CBRN (nuklearno-radiološka-hemijsko-biološka odbrana) i Multinacionalnoj vazduhoplovnoj grupi, a takođe istražuje i mogućnost učešća u drugim klasterima, jer želi da odbrambenu saradnju sa Nemačkom podigne na viši nivo.


Vozač tima Mercedes-AMG Petronas Motorsport, Valtteri Bottas, posećuje svoju osnovnu školu u Finskoj i pojavljuje se u novom video snimku kompanije Epson kako bi skrenuo pažnju na to koliko su interaktivne tehnologije i veliki ekrani bitni za bolje učenje u učionici. Kratki video snimak #FinnishClass prikazuje živahnu i pozornu atmosferu u učionici u Finskoj, zemlji čije osnovno obrazovanje je najbolje na svetu 1 , gde se koristi interaktivni projektor kompanije Epson, svetskog lidera u proizvodnji projektora 2 .\nOvaj video možete da pogledate na YouTube stranici kompanije Epson Europe\nNe samo da se Finska već dve godine za redom rangira na prvom mestu u oblasti osnovnog obrazovanja u okviru Globalnog izveštaja o konkurentnosti 2017-18 Svetskog ekonomskog foruma, ona zauzima i drugo mesto za više obrazovanje. Pošto finski učenici polažu samo jedan standardizovan test tokom celog školovanja, od predavača se očekuje da istraže najefikasnije metode predavanja za svoje predmete. Kao broj jedan proizvođač projektora u svetu, Epson veruje da motivisanje i angažovanje učenika podrazumeva stavljanje saradnje i interaktivnosti u centar obrazovnog okruženja. Izgleda da Finska deli ovu strast za inovacijama, s obzirom da je njen udeo interaktivnih projektora 57% veći od proseka u ostatku sveta.\nKada je u pitanju veličina ekrana, istraživanja tržišta pokazuju da 50% učenika ima poteškoća sa čitanjem sadržaja koji je prikazan na standardnom ekranu od 70 inča.4 A kada se radi o učinkovitim pristupima učenju, 80% gradiva se pamti vizuelnim putem, a 90% putem interaktivnih predavanja, u poređenju sa samo 25% gradiva koje se upamti tokom jednosmernih usmenih predavanja5 . Interaktivna dinamika u učionici i vidljiv sadržaj koji su prikazani u video snimku #FinnishClass pokazuju koliki uticaj bi tehnologija trebalo da ima u savremenim učionicama. Naravno, čas je uvek uzbudljiviji kada mu prisustvuje i svetski priznata sportska zvezda, posebno ako je ta zvezda bivši učenik vaše škole.\nHans Dumer, direktor za vizuelne instrumente u kompaniji Epson Europe, kaže: „Portfolio interaktivnih projektora kompanije Epson pruža prednosti kako velikih ekrana, tako i rešenja za interaktivno učenje, što novoj generaciji obrazovnih ustanova u zemljama kao što je Finska omogućava da maksimalno razviju potencijal učenika. Oduševljeni smo kada vidimo koliki uticaj naši proizvodi imaju u učionici i radujemo se tome što će rešenja kompanije Epson nastaviti da igraju ulogu u školama širom sveta.“ „Uvek volim da se vratim u moj rodni grad u Finskoj, gde je i počelo moje putovanje u moto-sport“, kaže Valteri. „Zaista sam uživao u poseti mojoj staroj učionici i učestvovanju na interaktivnom času, mada nisam bio u istoj prostoriji kao i učenici! Izuzetno sam ponosan što sam Finac i sjajno je videti kako Epson unapređuje doživljaj učionice za decu danas.“\nDa biste saznali više o portfoliju projektora kompanije Epson, posetite našu veb-stranicu ovde , a da biste saznali više o našim poslovnim rešenjima za obrazovanje, posetite https://www.epson.co.uk/verticals/business-solutions-for-education.


"Stavljanje ljudi u centar je sledeća faza u evoluciji HR-a"\nJoš pamtimo sentimentalne priče zaposlenih koji su ceo svoj radni vek proveli u Štarku. Zajedno su slavili rođendane „Bananice”, takmičili se ko će da napravi bolju tortu od Štarkovih proizvoda, radovali se svakom novom proizvodu u asortimanu… Za njih je Štark bio druga kuća o kojoj su brinuli i gde su radile različite generacije istih porodica. Za nove generacije mi upravo želimo da zadržimo taj duh zajedništva, priča za BIZLife magazin Tina Miličić, Senior Employer Branding and Culture Specialist, Atlantic Grupa\nSve je primetniji nedostatak talenata na tržištu, što znači da je ulaganje u employer branding neophodno. Postoji li „siguran način” na koji možete privući najbolje zaposlene?\nSuština je pružiti zaposlenima ono što im treba da budu zadovoljni i ispunjeni na poslu – od primanja, benefita i tipa posla, do dobrih odnosa među kolegama, te ono najvažnije – zdravu organizacionu kulturu. Nije uvek lako uklopiti sve faktore, niti je moguće složiti kombinaciju faktora koja će da zadovolji sve ljude. Kao u svakom odnosu, tako i u ovom, zaposleni i kompanija treba da prepoznaju da li govore istim jezikom i treba da „kliknu”.\nKorporativna kultura kompanije i njene vrednosti grade se godinama i evoluiraju u skladu sa potrebama zaposlenih. Važno je da se dobro razumemo, da možemo konstruktivno da komuniciramo i zajednički se krećemo u željenom smeru. I zaista, da bismo bili uspešni pred svim ovim izazovima, neophodno je da izgradimo poverenje zaposlenih u kompaniju, a ono proizilazi iz ispunjenja njihovih očekivanja. Tu je ključna uloga EB-a i zato nastojimo da gradimo kvalitetan odnos sa zaposlenima, razumemo i štitimo njihove interese, brinemo o razvoju svakog pojedinca u skladu sa razvojnim planom kompanije. Sve to, naravno, podrazumeva različite programe i benefite, ali i mogućnost prilagođavanja, jer će zaposleni više nego ikada tražiti sigurnost i poverenje, da se o njima vodi računa, a rezultati rada budu odmah prepoznati i priznati.\nSlažete li se sa tezom da je u današnje vreme i regrutovanje, zapravo, marketing?\nMožda bih pre postavila pitanje šta je konkurentska prednost kompanije kada govorimo o ljudskim resursima. To su ljudi. U prethodnim godinama HR funkcija je prošla kroz brojne transformacije, a najvažnija je razumeti ljude i biti sa ljudima i biti produžena ruka HR-a u biznisu. Poverenje je ključna karika koja povezuje ove dve uloge.\nEmployer branding upravo naglašava razumevanje ciljne grupe – konkretno zaposlenih i potencijalnih kandidata za posao. Elementi employer brandinga (komunikacija, oblikovanje jedinstvene ponude za zaposlene, organizacijske kulture i sl.) prilagođavaju se potrebama i željama zaposlenih. Razlika je u tome što je employer branding više fokusiran interno, na postojeće zaposlene. Ukoliko su oni zadovoljni, mogu da ispolje svoj potencijal u poslu i zadržavaju se u kompaniji, ali isto tako, postaju i ambasadori kompanije, što je vrlo bitno kada tražite nove ljude.\nNeki podaci govore da čak 79 odsto kandidata koristi društvene mreže u potrazi za poslom i istraživanju potencijalnog poslodavca. Da li vaša kompanija tome posvećuje posebnu pažnju i na koji način angažujete zaposlene kao svoje ambasadore i promotere?\nU Atlanticu smo svesni te činjenice, pa smo spojili dva elementa – zapošljavanje i komunikaciju kompanije kao poslodavca – u dobitnu kombinaciju na LinkedInu. Naš tim za zapošljavanje koristi LinkedIn alate za oglašavanje poslova i traženje tzv. pasivnih kandidata (kandidata koji ne traže aktivno posao, ali u slučaju da dobiju interesantnu priliku, spremni su da je uzmu u obzir). Službeni profil kompanije i priče koje kroz njega delimo podrška su tome, jer otkrivaju trenutke koje mi u kompaniji živimo i koji predstavljaju sve ono što mi zapravo jesmo, u šta verujemo, te kako i šta radimo, pa kandidat koji primi ponudu od nas ili je zainteresovan za rad u Atlanticu može na prvi pogled da stekne utisak o tome kakva smo mi kompanija.\nKad je reč o našim zaposlenima u ulozi ambasadora, ne očekujemo od njih da budu korporativni „čirlidersi”. To ne znači da ih ne edukujemo o važnosti njihove uloge u stvaranju ugleda kompanije. Takođe, dajemo im podršku ukoliko iskažu želju da u toj ulozi budu proaktivniji.\nNa kraju dana, ipak, ono što čini dobrog (ili lošeg) ambasadora kompanije jesu uslovi koje ima na svom poslu.\nKada govorimo o EB-u, važno je govoriti ne samo o potencijalnim zaposlenima već i o onima koji već rade u kompaniji i njihovom zadovoljstvu. Fluktuacija zaposlenih je skupa. Da li je u tom slučaju primena alata koji osnažuju radnu snagu mudar finansijski izbor?\nMožda ću ponoviti, ali ono što je najbitnije jeste da se uvode evropski i svetski standardi praćenja zaposlenih, uz nastojanje da budemo prepoznati kao jedan od najatraktivnijih poslodavaca u našem regionu. Osim toga, poseban akcenat stavljen je na upravljanje ličnim razvojem i razvojem karijera zaposlenih kroz različite edukativne programe, od aktivnog razvoja veština rukovođenja i upravljanja talentima, pa do programa prepoznavanja mladih talenata i razvoja svakog zaposlenog kroz individualne razvojne planove. Ako smo se opredelili da je to deo naše konkurentske prednosti, jer kompaniju čine ljudi, onda to nije trošak, već ulaganje u našu budućnost.\nKako se prilagoditi promenama koje donose nove generacije, sa novim aspiracijama kada je reč o kompanijama i šta to podrazumeva u izazovu zapošljavanja novih ljudi?\nKompanije vremenom rastu i menjaju se, prilagođavajući se potrebama svojih zaposlenih, ali i nastojeći da održe poverenje svojih potrošača i odgovore na najnovije trendove tržišta. To donosi organizacione promene i uvođenje tehnoloških noviteta, a to podrazumeva da će kompanija tragati za lojalnim ljudima spremnim da konstantno uče.\nNaime, u Atlantic Štarku sada dolazi do smene generacija, jer kompanija prolazi kroz proces transformacije, kako bismo je pripremili za sledećih 100 godina poslovanja (prvih sto će napuniti kroz nekoliko meseci). Uvodimo modernizaciju i automatizaciju proizvodnih procesa, što će umanjiti fizički rad, ali će zahtevati nova znanja i veštine za novo vreme, kao i ponovno buđenje Štarkovih inovativnih potencijala, kako bismo uspeli da se približimo novim generacijama i njihovim očekivanjima i potrebama. Ovakva transformacija je proces koji ne može da se uradi preko noći i može biti uspešan samo ukoliko se postavi na zdravim osnovama uzajamnog poverenja, pa je ključni element uspeha ovog procesa upravo da u pravom smislu živimo zajedničke korporativne vrednosti.\nJoš pamtimo sentimentalne priče zaposlenih koji su ceo svoj radni vek proveli u Štarku. Zajedno su slavili rođendane „Bananice”, takmičili se ko će da napravi bolju tortu od Štarkovih proizvoda, radovali se svakom novom proizvodu u asortimanu… Za njih je Štark bio druga kuća o kojoj su brinuli i gde su radile različite generacije istih porodica. Za nove generacije mi upravo želimo da zadržimo taj duh zajedništva i osećaj brige i pružimo zaposlenima sve ono što im je potrebno da ostvare svoje poslovne, ali i lične planove.\nKao osobi kojoj je deo odgovornosti da se bavi kulturom u Atlanticu, velika mi je želja da sa novim kolegama koje će nam se pridružiti oblikujem kulturu u kojoj će biti anegdota i priča za sledećih 100 godina.\nPo vašem mišljenju, koja je sledeća faza u evoluciji HR-a?\nStavljanje ljudi u centar (People Centricity), humanizacija, simplifikacija, izgradnja autentičnih lidera koji grade autentične odnose sa svojim ljudima. Ta četiri termina bi, po mom mišljenju, definisala smer u kojem treba da idu eksperti koji se bave ljudima i kulturom.\natlantic grupa/employer branding/tina miličić


25/12/2020 25/12/2020 Lara17\t0 Comments\tBeogradske vesti, gradske vesti, gradske vesti.Beograd\nPojedini polasci linije 60 saobraćaće od ponedeljka, 28. decembra, izmenjenom trasom pored Muzeja savremene umetnosti i nosiće oznaku 60L, saopšteno je iz Sekretarijata za javni prevoz.\nDa bi se obezbedila bolja povezanost Muzeja savremene umetnosti sa ostalim linijama javnog prevoza i na taj način olakšao dolazak zaposlenih na posao, a ujedno i zainteresovanim posetiocima omogućio bolji pristup ovoj ustanovi, promenjena je trasa polazaka sa linije 60 u periodu od 12 do 14.30 časova, kao i od 17 do 20 časova, koji će pod oznakom 60L prolaziti pored Muzeja, gde će imati i stajalište u oba smera kretanja.\nTrasa nove linije, u smeru prema terminusu „Novi Beograd (Toplana)” je sledeća: Zeleni venac – Jug Bogdanova – Pop Lukina – Brankov most – Bulevar Nikole Tesle – Ušće (pored Muzeja savremene umetnosti) – Ušće (ispod Brankovog mosta) – Sajmište (kružni tok) – Staro sajmište – Zemunski put – Brodarska – Savski nasip – Jurija Gagarina – Milentija Popovića – Milutina Milankovića – Antifašističke borbe – Savski nasip – Novi Beograd (Toplana).\nU smeru prema terminusu „Zeleni venac” trasa je sledeća: Novi Beograd /Toplana/ – Savski nasip – Jurija Gagarina – Savski nasip – Zemunski put – Brodarska – Staro sajmište – Sajmište (levo prema Ulici Ušće ispod Brankovog mosta) – Ušće (pored Muzeja savremene umetnosti) – Ušće (pored Parka prijateljstva) – Bulevar Nikole Tesle – Brankov most – Brankova – Zeleni venac.\n← Izmena rada minibus ekspres linija\nMale porodične radionice za vikend na Kalenić pijaci →\nIzmene na linijama BG voza od 1. marta


Davanje državnog poljoprivrednog zemljišta u zakup u budućnosti transparentnije - Ozon Media\nSremska Mitrovica – Danas je u Gradskoj kući u Sremskoj Mitrovici održan sastanak na kojem je predstavljen projekat ”Unapređenje upravljanja zemljištem na lokalnom nivou u Republici Srbiji” koji realizuje Nemačka organizacija za međunarodnu saradnju GIZ. Akcenat je stavljen na prezentaciji jednog od najvažnijih rezultata projekta, a to je Geografski informacioni sistem (GIS), koji ima za cilj da pojednostavi davanje u zakup poljoprivrednog zemljišta u državnom vlasništvu, kao i da omogući bolje planiranje i kontrolu korišćenja istog.\nSastanku su prisustvovali gradonačelnici i predsednici opština svih jedinica lokalne samouprave Vojvodine, kao i ministar poljoprivrede i zaštite životne sredine Branislav Nedimović.\nZahvaljujući GIS-u, Uprava za poljoprivredno zemljište i sve jedinice lokalne samouprave biće u mogućnosti da efikasnije i jednostavnije obavljaju poslove planiranja korišćenja državnog poljoprivrednog zemljišta, a sam postupak biće transparentiji i manje podložan greškama.\n“Vidite, mi živimo u 21. veku i potpuno je normalno da koristimo informacione tehnologije za upravljanje resursima, a za ovu državu u delu poljoprivrede nema važnijeg resursa nego što je državno poljoprivredno zemljište. Nakon samo par dana od kada je Vlada otpočela sa radom krenuli smo u transformisanje čitavog ovog sistema i jedna od novina koju uvodimo u rad jeste korišćenje elektronskog sistema za komuniciranje između jedinica lokalne samouprave i Uprave za poljoprivredno zemljište. Na ovaj način mi ćemo imati sve karte, sve ortofotosnimke, sve ono što nam je neophodno da na kvalitetan način možemo da izdajemo poljoprivredno zemljište i naravno suzimo mogućnost za eventualne ljudske greške i zloupotrebe na najmanju moguću meru”, rekao je na sastanku ministar Nedimović.\nOn je objasnio da je do sada najviše problema bilo u neslaganju podataka iz katastra i realnog stanja na terenu, ali da će se to upravom zahvaljujući GIS-u u narednom periodu promeniti.\nNedimović je za kraj dodao da se broj hektara državnog poljoprivredog zemlišta kreće između 580.000 i 600.000, a da je u ovom trenutku dato u zakup oko 460.000 hektara što je za oko 120.000 više nego prošle godine.\n“Ovaj sistem zaista treba da omogući da na jedan transparentan način svi naši korisnici, odnosno korisnici poljoprivrednog zemljišta u državnoj svojini sa teritorije Grada Sremska Mitrovica mogu u svakom momentu da imaju na uvid šta se to njima nudi, koja zemlja, kakva i gde”, kratko je rekao sremskomitrovački gradonačelnik Vladimir Sanader i dodao da je u Mitrovici završen prvi krug licitacije davanja u zakup državnog poljoprivrednog zemljišta koji je uključio i zemlju koja je u prethodnom period vraćena.\nProjekat ”Unapređenje upravljanja zemljištem na lokalnom nivou u Republici Srbiji” predviđeno je da traje 3 godine, odnosno od 2016. do 2018. godine. Budžet od 3 miliona evra za njegovu realizaciju obezbeđuje Ministarstvo za privrednu saradnju i razvoj Savezne Republike Nemačke.\nKO VOLI NEK IZVOLI: „Dan mangulice“ u SRP „Zasavica“\nNataša i Eleonora do prvog mesta


Sutra počinju "Dani Zorana Radmilovića" - Tempo Naxi radio\nSutra počinju “Dani Zorana Radmilovića”\n15. октобра 2020. 16. октобра 2020. Zoran Nikolic\nFestivala „Dani Zorana Radmilovića“ najverovatnije će biti, uz poštovanje svih predviđenih mera zaštite od virusa Covid-19. Kako je programom predviđeno, svečano otvaranje festivala je sutra u 20 sati. Festival zvanično otvara gradonačelnik Zaječara Boško Ničić, a na svečanosti otvaranja učestvovaće i poznati jugoslovenski glumac Enver Petrovci, koji će održati besedu o Radmiloviću, kao i reditelj Nebojša Bradić. Otvaranju će predhoditi tradicionalni program kod Spomenika Zoranu Radmiloviću pod nazivom „Pesnici Zoranu Radmiloviću“ od 18 sati i okrugli sto „Umetnost kao terapija“ koji će u 12 sati biti održan u Klubu kulture u Kotlujevcu, istaknuto je na konferenciji za medije u zaječarskom pozorištu.\n„Ove godine spojićemo tri festivala. „Dane Zorana Radmilovića“ sa 10 predstava, što u glavnom što u pratećem programu, Treći Festival malih pozorišnih formi sa pet predstava i Antika fest. S obzirom na to da ove godine nismo uspeli da održimo festival na Romulijani, prvi festivalski dan na određeni način biće posvećen Antika festu tribinom, izložbom i predstavom „Žene iz Troje“, koja je urađena da otvori prošlogodišnji festival na Romulijani.“\nOvo je na konferenciji za medije rekao Đuričić direktor Festivala i direktor ustanove Narodno pozorište Timočke Krajine – Centar za kulturu „Zoran Radmilović“.\nPosebno mi je zadovoljstvo da kažem da se naš teatar ove godine predstavlja sa čak tri predstave. Pored komada “Žene iz Troje“, biće izvedene dve premijere predstava: Monodrama „Čučuk Stana“ koja će otvoriti Festival malih pozorišnih formi i „Kazabalkan“ koji će zatvoriti Zoranove dane. Tekst za “Čučuk Stanu” pisan je za naše pozorište i to je najbolji tekst o poznatoj srpskoj heroini. Kako je dogovoreno sa gradonačelnikom ispoštovaćemo sve mere kako gradskog tako i republičkog Kriznog štaba za suzbijanje zaraze Covid-19, kojima je pored ostalog predviđeno da u sali sme biti najviše 150 ljudi, zajedno sa glumcima. Apelujemo na publiku da se pridržava svih mera: nošenja maski, distance, merenja temperature na ulazu i dezinfekcije ruku. Ukoliko neko od gledalaca skine mesku tokom trajanja predstave ili je stavi nepravilno, biće udaljen iz sale od strane komunalne policije ili drugih organa.\n„Mi smo se dobro pripremili i vratili smo se u takmičarsku formu sa brojem predstava koje smo odigrali do sada. Mi smo pozorište koje je od početka korone odigralo najviše predstava i imalo najviše premijera. Da bismo održali takvu vrstu tempa apelujem na sve koji dolaze na festival, bilo da su gledaoci, učesnici ili novinari da poštuju sve mere zaštite jer jedino tako može da se sačuva i grad i pozorište i festival“, istakao je Miloš Đuričić.


Ima li Partizan spremno pojačanje ako Gordić ode? Počela polemika na društvenim mrežama - Sportske.net\nDa li je ovaj momak Partizanov ''Plan B''?\nFoto: Photo: Cibona/Zeljko Baksaj & Gordan Lausic & Domagoj Vranar/ABA\nČović: ''Partizan i Zvezda nisu smišljeni da bi se ljudi mrzeli, ali u međuvremenu su se neki razboleli...''Rasplet Evrolige - Jednu stvar saznaćemo u ponedeljak, ali ne i onu najvažniju!Sastanak završen! Igrači odlučili, jasno šta će biti sa Evroligom?!Španski list - Nema šanse za dva kluba iz ABA u Evroligi! Šta još kažu za Zvezdu i Partizan?Reprezentativac Italije o Partizanu koji ZASLUŽUJE Evroligu!\nNedavno su se pojavile spekulacije da je Budućnost zainteresovana da u svoje redove vrati Nemanju Gordića, ali teško je očekivati da bi se Partizan tako lako odrekao iskusnog organizatora igre, koji je tokom ove sezone uglavnom ispunio očekivanja.\nPotom je usledilo kraće zatišje na ovu temu, a večeras se na društvenim mrežama komentariše nezvanična informacija da bi u slučaju odlaska Gordića ili Voldena tokom leta Partizan angažovao Kodija Miler-Mekintajra iz Cedevita Oimpije.\nČak su se pojavile i ankete ''Gordić ili Mekintajer'', a na Instagram nalogu Amerikanca već se mogu videti komentari pojedinih Partizanovih navijača koji bi ga rado videli u crno-belom dresu. Ipak, jasno je da ta priča u ovom trenutku ne deluje realno.\nOvaj 26-godišnji Amerikanac je ove sezone u ABA ligi prosečno beležio 14 poena, 3.8 skokova i 5.1 asistencija na ukupno 21 utakmici u regionalnom takmičenju.\nKada je u pitanju individualna statistika, on je rangiran na visokoj devetoj poziciji na zvaničnom sajtu ABA lige.\nPre Cedevita Olimpije, on je bio član ruskog Zenita, a prethodno ima i kratko iskustvo iz NBA lige, kao član Dalasa u sezoni 2018/19.


Vučić: Autoput Ruma - Šabac za tri godine - Radio televizija Pančevo\nVučić: Autoput Ruma – Šabac za tri godine\n19. novembra 2019. 20. novembra 2019. 0316\nAuto-put Ruma-Šabac, zajedno sa velikim i modernim mostom preko Save ka Šapcu, biće završen za tri godine, izjavio je danas predsednik Aleksandar Vučić nakon potpisivanja ugovora za izgradnju te deonice sa predstavnicima kompanije Azvirt.\nVučić je na konferenciji za novinare rekao da će brza saobraćajnica na deonici Šabac-Loznica biti završena pre kraja 2023. godine.\nPredsednik Aleksandar Vučić izjavio je danas da su četiri pregovaračka poglavlja u pregovorima Srbije sa EU spremna, a da od EU zavisi kakva će politička odluka biti doneta i da li će i koliko poglavlja biti otvoreno do kraja godine.\n“Da li će biti otvaranja novih poglavlja ili ne, nemam pojma, to zavisi od njih (EU). Kako oni budu odlučili, tako će da bude”, rekao je Vučić na konferenciji za novinare upitan šta očekuje od plana Emanuela Makrona za reformu politike proširenja EU i da li će biti otvaranja novih poglavlja.\nVučić je nakon potpisivanja komercijalnog ugovora za izgradnju auto-puta Ruma-Šabac i brze saobraćajnice Šabac – Loznica, rekao da će se potpisivanje ugovora za Moravski koridor organizovati na deonici budućeg autoputa, a ne u vladi ili predsedništvu, kao što je to danas bio slučaj.\nVučić u kabinetu sa ljubimcem Pakom\nVučić čestitao Kostiću izbor za predsednika SANU\nRusku spisateljicu Juliju Brikovu ugostili mališani iz “Kekeca”\nGlogonjke “srebrne” na Vatrogasnoj olimpijadi u Švajcarskoj\nNikoleta Dragaš 20. jula 2019. 20. jula 2019.


Решавање "уских грла" у саобраћају -\nRešavanje “uskih grla” u saobraćaju\n22.12.2017. Zoran Živković Društvo Jedan komentar\nUsvojenom Odlukom o regulisanju saobraćaja na putevima na teritoriji opštine Aleksinac, lokalni Savet za bezbednost saobraćaja predvideo je niz novina koje regulišu saobraćaj, zaustavljanje i parkiranje u ulicama na području grada.\nKako se čulo na današnjoj sednici, menja se režim saobraćaja u Ulici Drakčeta Milovanovića, koja će sada biti jednosmerna i to u delu od raskrsnice sa Ulicom Dušana Trivunca do Ulice Borislava Stevanovića, čime se olakšava prilaz vozilima Hitne pomoći i njihovo parkiranje. Ulica dr Borislava Stevanovića i dalje će biti jednosmerna ali sada u pravcu zelene pijace, tako da će biti obavezan smer i za vozila koja Ulicom Drakčeta Milovanovića dolaze iz pravca bolnice.\nJedan od članova Saveta za bezbednost saobraćaja na putevima opštine Ivan Petrović posebno ističe što će ovom odlukom biti rešeno još jedno „usko grlo“ u gradu, a to je raskrsnica Dušana Trivunca i majora Tepića.\n– Savet je primio puno zahteva i predloga kako da se taj problem reši, pogotovu što je tu i taksi stanica. Članovi saveta su doneli odluku da Ulica majora Tepića, od raskrsnice sa Ulicom kneza Miloša do raskrsnice sa Ulicom Dušana Trivunca, bude jednosmerna čime ćemo eliminisati nekoliko konfliktnih tačaka i omogućiti dovoljan broj mesta za taksi vozila, jer će biti omogućeno parkiranje na obe strane kolovoza. U onom delu Ulice majora Tepića od knjaza Miloša do Ulice 7. jula saobraćaj će se i dalje odvijati dvosmerno – kaže Ivan Petrović.\nOvom odlukom se reguliše i zabrana kretanja, zaustavljanja i parkiranja u pojedinim ulicama. Vozila parkirana na zabranjenim mestima biće uklonjena o trošku vlasnika ili korisnika vozila.\nUklanjanje, premeštanje i čuvanje nepropisno parkiranih vozila povereno je Javnom komunalnom preduzeću „Komunalne usluge“, a po nalogu nadležnih službi.\nSledece:Koncert CKU – otpor muzičkom neukusu\n22.12.2017. at 22:03\nDe bre ima da jedna ulica ima dva ili tri režima saobraćaja, ovo nema ni u Beograd


Fajnal for Evrolige 2021. godine u Kelnu\nOčekuje se da ovaj nemački grad sačuva domaćinstvo\nSezona Evrolige ove godine trebalo je da bude okončana na Fajnal foru u Kelnu, ali to se nije dogodilo zbog pandemije virusa korona. Ipak, kako piše Eurohups, ovaj grad bi trebalo da ugosti Fajnal for najjačeg evropskog košarkaškog takmičenja 2021. godine. Tačnije, u sezoni pred nama.\nOčekuje se da će se Fajnal for igrati u Kelnu, u dvorani Lankses koja je trebalo da bude domaćin i ove sezone, ali >> Pročitaj celu vest na sajtu MozzartSport.com << se to nije dogodilo.\nZanimljiv je podatak da će Keln postati četvrti grad u istoriji takmičenja koji će biti domaćin Fajnal fora, a da se nijedan tim iz tog mesta ne takmiči u elitnom košarkaškom takmičenju.\nProšla sezona se završila ranije nego što je to planirano, prekinuta je 6. marta, a 25. maja je odlučeno da se završi bez pobednika.\nSezona 2020/2021 bi trebalo da startuje u oktobru sa 18 timova, istih onih koji su nastupali prošle sezone. Videćemo kakva će biti situacija sa virusom i od toga sve zavisi kada je nastavak košarke u Evropi u pitanju.\nKako kažu poslednje informacije, nemački grad Keln biće domaćin završnog turnira Evrolige 2021. godine.


Tri dana svjetskih filmova u Srebrenici\nHome / Kultura&obrazovanje / Tri dana svjetskih filmova u Srebrenici\nBy eSrebrenica.ba on 6. April 2014.@esrebrenica\nSrebrenička publika će od 7 do 9. aprila imati priliku da pogleda četiri filma koja su omogućili Operacija kino i Sarajevo Film Festival u saradnji sa Kulturnim centrom Srebrenica.\nOperacija kino je filmsko-obrazovni program koji, u saradnji sa Transylvania International Film Festival, Sofia International Film Festival, Sarajevo Film Festival i Istanbul International Film Festival, promoviše svjetska, evropska i regionalna filmska ostvarenja.\nCilj projekta jeste razvoja filmske umjetnosti, obrazovanja mladih, te lakšeg pristupa filma široj publici, što kao krajnji cilj ima povratak kina u našu svakodnevnicu.\nPonedjeljak 7. april u 19:000 časova – Filomena\nUtorak 8. april u 19:00 časova – La grande bellezza\nSrijeda 9. april u 12:00 časova – Amazonia 3D, 19:00 časova La belle et la bête\nProjekcija će se održati u velikoj sali Kulturnog centra Srebrenica a cijena ulaznica je 2,00 KM i 1,00 KM za organizovane grupe učenika.\nPoster možete pogledati na OVOM LINKU.\nU Konjević Polju od danas punkt za dezinfekciju vozila\nOsoba iz Bratunca negativna na test, kompanija poziva na profesionalizam


CRVENI METEO ALARM: Srbija zavejana, sneg pada duže od 24 sata, problemi u pomoravskim selima\nRegionalne vesti - Subota 26.01.2019 - 13:01\nZbog obilnih snežnih padavina u skoro svim delovima zemlje na snazi je crveno meteo upozorenje, a saobraćaj je usporen i otežan\nCrveni meteo alarm znači da su prognozirane veoma opasne vremenske pojave FOTO: Profimedia\nU Beogradu je napadao sneg visine oko 40 centimetara. Saobraćaj je otežan uz povremene zastoje, naročito u funkcionisanju javnog prevoza, a pojedine prigradske linije su skraćene.\nDopisnik RTS-a javlja da je na putu Kraljevo-Raška, skretanje za Kopaonik prekriveno snegom koji nanosi jak vetar. Upotreba lanaca preporučuje se od Jošaničke banje do ski-centra.\nProblemi u pomoravskim selima\nU Pomoravlju je od juče palo oko 30 centimetara snega. Svi regionalni putni pravci u Pomoravskom okrugu su prohodni. Snega međutim ima na kolovozima pa je saobraćaj usporen i otežan.\nNa auto-putu kroz Pomoravlje saobraćaj se odvija nesmetano ali je oprez neophodan jer sneg i dalje pada.


RTCG - Radio Televizija Crne Gore - Nacionalni javni servis :: Film i pozorište :: Eurimages podržao crnogosrki film "Roda"\nFOND SAVJETA EVROPE 02. 07. 2019. 14:43 >> 14:48 0\nFOND SAVJETA EVROPE\nPrvi put u istoriji, fond Savjeta Evrope Eurimages podržao je jedan film čiji su nosioci producentske kuće iz Crne Gore. Naša država u taj je fond primljena u januaru ove godine, a crnogorski film "Roda" (The Stork) film biće sniman u koprodukciji Crne Gore, Albanije i Kosova.\n"Aktivnosti Ministarstva kulture i Filmskog centra Crne Gore, nakon svega nekoliko mjeseci od članstva u fondu Savjeta Evrope Eurimages, dale su prve konkretne rezultate. Na sjednici Eurimages, održanoj u Ženevi, na kojoj je naša država bila ravnopravan učesnik, finansijski je podržan crnogorski film “Roda” (The Stork)", saopšteno je iz Ministarstva kulture.\nFilm “Roda” dobio je izuzetno visoke ocjene, a odabran je među 23 projekta, od ukupno 65 prijavljenih.\n"Projektu je dodijeljeno traženih 80.000 eura od fonda Eurimages. Reditelj filma je Isa Qosja, a nosioci projekta su crnogorske producentske kuće ABHO film i Artikulacija film", saopšteno je iz Ministarstva.\n"Podsjetimo, riječ je o četvrtom projektu koji je podržao Eurimages, a koji je izabran za sufinansiranje i od strane Filmskog centra Crne Gore. Prošle godine su podršku dobili filmovi “Sin” (Ines Tanović) i “Nebesa” (Srđan Dragojević), a na martovskom zasijedanju ove godine podržan je projekat “Krvna osveta” Marije Zidar u kojem je Crna Gora, prvi put, bila zvanični koproducent pred fondom Eurimages", navodi se u saopštenju.\nEurimages je fond Savjeta Evrope, osnovan 1989. godine, i namijenjen je kinematografiji.


NSinfo: Voša u Kruševcu - juri Evropu: U svakom kolu će se igrati derbi\nVoša u Kruševcu - juri Evropu: U svakom kolu će se igrati derbi\nPosle 30 odigranih kola u Super ligi Srbije, ovog vikenda počinje\ntakmičenje u plej ofu srpskog prvenstva. U prvom kolu, fudbalere Vojvodine očekuje gostovanje Napretku u Kruševcu, od koga su nedavno na gostovanju bili poraženi minimalnim rezultatom 1:0 (1:0). Ta činjenica, kao i podatak da je Napredak ove sezone pobedio sve timove iz gornjeg dela tabele, upozoravaju crveno-bele pred ovaj meč, ali novi šef stručnog štaba “stare dame” Aleksandar Veselinović smatra da će Voša umeti da se suprotstavi neugodnom domaćinu.\n- Ulazimo u samu završnicu prvenstva, u kojoj svaku ekipu očekuje sedam veoma zahtevnih utakmica, a iz nekoliko razloga smatram da naša liga odavno nije bila ovako interesantna. Postoji nekoliko timova koji igraju veoma kvalitetno i pretenduju na izlazak u Evropu, pa je vrlo neizvesno prognozirati ishode mečeva koji predstoje. Nas očekuje utakmica u Kruševcu, protiv ekipe koja je ove sezone pobedila sve timove iz gornjeg dela tabele i, po mom mišljenju, igra najstabilnije u drugom delu sezone. Zimus su napravili veoma dobru selekciju iskusnih igrača, a predvodi ih prekaljeni stručnjak. O njemu ne bih trošio reči, sem što ću reći da imam ogromno poštovanje prema svemu što je uradio u svojoj fudbalskoj karijeri. No, mi smo rešeni da odigramo jednu kvalitetnu utakmicu i pohvalio bih momke za to što su vrlo motivisano trenirali ove nedelje. Imamo obavezu da damo svoj maksimum, a videćemo šta će nam to doneti na kraju meča – kaže Veselinović.\n- U ovom momentu, članovi stručnog štaba i ja imamo određenu ideju o tome kako treba da nastupimo u Kruševcu, ali neke stvari ćemo finalizirati tek posle današnjeg i sutrašnjeg treninga. U svakom slučaju, od svih momaka koji budu bili na terenu, ali i onih na klupi, očekujem da jednom dobrom energijom i zajedništvom doprinesu dobrom rezultatu – naglašava Veselinović.\n- Ne bih da zvuči kao demagogija, ali kad igrate protiv tako kvalitetnih timova, zaista nema neke velike razlike u tome da li igrate kod kuće ili na strani, pod uslovom da je ekipa mentalno dobro pripremljena za meč. Na takvim utakmicama, svaki mali kiks može da utiče na rezultat. Lično, smatram da nema dobrog i lošeg rasporeda, jer svakako morate igrati sa svima i od toga ne možete pobeći. Važno je to da mi budemo maksimalno usredsređeni na svaku prvu narednu utakmicu, pa ćemo videti gde će nas to dovesti. Velikih reči svi treba da se manemo – kaže Veselinović.\n- Teško je menjati način i opredeljenje u igri, iako rezultati mogu da utiču na to. Međutim, ako uđete u kalkulacije, ulazite u jednu negativnu fazu. Smatram da opredeljenje svih ekipa treba da bude težnja ka pobedi, jer tako imate mnogo veće šanse da ostvarite svoj cilj. Ako igrate oprezno i čekate, sebe stavljate u podređen položaj – rekao je Veselinović.\n- Sigurno nas očekuje teška utakmica. Napredak je odlična ekipa, koja je pogotovo nezgodna na svom stadionu. Međutim, sada počinje najvažniji deo sezone i verujemo da možemo da nadoknadimo zaostatak koji imamo, a koji nije veliki. Osim Crvene zvezde i Partizana, koji su se odlepili, sve ostale ekipe su u rasponu od tri-četiri boda, pa će biti veoma neizvesno i maltene u svakom kolu će se igrati derbi. Nadam se da ćemo već od prvog kola u Kruševcu početi sa dobrim rezultatima i partijama, kako bismo se približili tom trećem mestu – ističe Jovančić.\n- Nije lako kada se često menjaju treneri, ali ne možemo da dozvolimo da to utiče na nas. Imamo sreću da je Stolica bio odličan trener, baš kao što je i novi šef, tako da to ne može ništa loše da donese. Kad dođe novi trener, igrači moraju što pre da se prilagode na njegove zahteve i smatram da tu neće biti nekih većih problema. Atmosfera u ekipi je dobra već duže vreme i među nama vladaju dobri međuljudski odnosi – rekao je Jovančić.\nMeč između Napretka i Vojvodine igra se u nedelju na stadionu “Mladost” u Kruševcu, sa početkom u 16 časova, uz direktan prenos na prvom kanalu televizije Arena sport.


Piroćanci će praviti drvene igračke za lanac IKEA - Bugarska firma "Irely" otvara pogon na jugu Srbije - Edukaplus\nPiroćanci će praviti drvene igračke za lanac IKEA – Bugarska firma „Irely“ otvara pogon na jugu Srbije\nGrad Pirot i bugarska firma „Irely“, koja već godinama proizvodi robu za lanac „Ikea“, potpisala je sa ovom svetski poznatom firmom memorandum o saradnji. To praktično znači da će pomenuta kompanija iz susedstva do kraja juna, na placu u Industrijskoj zoni u Pirotu izgraditi pogon za proizvodnju igračaka od bukovine. U pogonu čija oprema vredi milion evra, za početak, radiće dvadesetak mladih stolara, a kasnije još 90.\nIvan Ivanov, vlasnik pomenute bugarske kompanije, kaže da već ima dva pogona u Pazardžiku i Montati i da je u njima angažovano 500 radnika, koji primaju sasvim solidne zarade i naravno, na vreme. Pirot kao sedište trećeg pogona nije slučajno izabran, a osim klasičnih dečjih igračaka, ovde će se proizvoditi i igrališta sa drvenim elementima.\n– Osnovni razlog što smo ovde, jeste poverenje u ljude sa kojima smo pregovarali i dogovarali čitav posao. Osim sa gradskim rukovodstvom, koje je ispunilo sve obaveze, na razumevanje smo naišli i u JP „Srbijašume“ u njihovoj centrali u Beogradu, ali i u ovdašnjoj ispostavi. Sa njima smo se dogovorili o isporuci 5.000 kubika drveta, koliko će biti potrebno za proizvodnju do kraja ove godine i dodatnih 10.000 kubika za narednu godinu. Ovaj kraj obiluje sirovinom za našu delatnost, a znam da neće biti nikakvih problema oko isporuke – konstatuje Ivanov.\nPirot je pre tranzicije imao ogromnu drvoprerađivačku industriju sa oko 3.000 radnika. Od toga, tokom minulih godina nije ostao „ni kamen na kamenu“. Od industrije, oličene u „Poletu“ i „Stolaru“, koja je izvozila nameštaj i dečje krevetiće u Rusiju i na druga tržišta, ostalo je svega nekoliko privatnih pilana. Gradonačelnik Vladan Vasić smatra da je ovo početak za ovdašnje drvoprerađivače.\n– Dok drugi gradovi poklanjaju zemljište, „IrelY“ je svoj plac u Industrijskoj zoni kupio jer je procenio da će se investicija isplatiti – kaže Vasić.\nKompanijom „Irely“, jedini je evropski proizvođač drvenih igračaka za lanac IKEA.


SAD: 2015. teška godina za ljudska prava\nStejt department, u godišnjem izveštaju, kao probleme na planu ljudskih prava u Srbiji i Crnoj Gori između ostalog vidi korupciju, pritisak na novinare, te diskriminaciju prema manjinama\nU godišnjem izveštaju za 2015. godinu, Stejt department kao probleme na planu ljudskih prava u Srbiji između ostalog vidi diskriminaciju i nasilje prema nekim manjinskim grupama, posebno Romima, pritisak na novinare, korupciju i neefikasan sudski sistem.\nZnačajan problem bio je, kako se navodi i "uznemiravanje novinara i pritisak na njih da pribegavaju samocenzuri". Korupcija postoji u zdravstvu, obrazovanju i mnogim granama vlasti, uključujući policiju, piše u izveštaju. Korupcija i nekažnjivost u policiji su problem, navodi Stejt dipartment, ali napominje da su eksperti civilnog društva ocenili da je kvalitet unutrašnjih policijskih istraga poboljšan, pre svega zbog primene novog zakonika o krivičnom postupku.\nNekažnjivost vladinih funkcionera za korupciju, neefiksana primjena antikorupcijskih zakona, napadi i pritisci na novinare, medije i predstavnike civilnog sektora koji kritikuju vlast, poljuljano povjerenje građana u izbore, glavne su ocjene iz izvještaja Stejt Departmenta za Crnu Goru u 2015. godini. Stejt Department između ostalog navodi da je bilo dokaza da su pojedini zvaničnici crnogorske Vlade bili uključeni u koruptivne radnje ali da su ostali nekažnjeni.\nU tom kontekstu se, međutim, navodi da je specijalni tužilac Milivoje Katnić u okviru istrage višemilionskih malverzacija u Budvi naložio hapšenje visokog zvaničnika DPS-a, Svetozara Marovića. Prema izvještaju SD, korupcija je među najvećim problemima kada su u pitanju ljudska prava, karakteriše je nekažnjivost, a Vlada u Podgorici ne primjenjuje antikorupcijske zakone efikasno. U dokumentu se konstatuje da su politizacija, slabe plate, manjak motivacije i obuke zaposlenih u javnom sektoru obezbjedili plodno tlo za korupciju.\nKriza globalne uprave\nIzveštaj Stejt departmenta o ljudskim pravima u 2015. ukazuje na globalnu krizu uprave, navodeći brutalnost koju su počinile terorističke grupe i pritisak na civilno društvo od strane vlasti kao ključne probleme širom sveta. Medjutim, u izveštaju su takodje primećeni znaci napretka.\nGenocidna kampanja Islamske države protiv manjina u Siriji i Iraku, izbeglička i humanitarna kriza u Evropi i na Bliskom istoku, te napadi na grupe za zaštitu gradjanskih prava. Dogadjaji poput ovih čine 2015. teškom godinom za ljudska prava. Državni sekretar Džon Keri ukazuje je na te uznemiravajuće slučajeve:\n“Većina široko rasprostranjenih i dramatičnih kršenja ljudskih prava u 2015. desila se na Bliskom istoku, gde posledice terorizma i sirijskog konflikta uzrokuju ogromne patnje.”\nU izveštaju su navedena užasavajuća zverstva koja su počinile nasilne radikalne grupe u Afici i naglašava da je dobra uprava rešenje za zaustavljanje aktivnosti grupa poput Boko Harama i Al Šababa. Vlade uključujući kinesku, tursku, rusku, iransku i kubansku, optužene su za maltretiranje i ciljanje na medije, institucije civilnog društva i kritičare vlasti. Ali zabeležen je i izvestan napredak.\n“Primetili smo značajne demokratske napretke u zemljama poput Tunisa, Nigerije, Šri Lanke i Burme mada u svakoj od tih zemalja postoje izazovi koje tek treba prevazići, ali mi blisko saradjujemo sa svakom od tih zemalja u nastojanju da pomognemo da se odgovori na te izazove.”\nOvaj izveštaj će pomoći da se formuliše politika Vašingtona na planu pružanja pomoći drugim zemljama, kaže pomoćnik državnog sekretara Tom Malinovski za Glas Amerike:\n“Možete biti sigurni da kad god imamo uverljive dokaze da su neka jedinica ili pojedini članovi stranih bezbednosnih snaga počinili gruba kršenja ljudskih prava ne pružamo, niti ćemo pružati pomoć tim jedinicama i pojedincima.”\nNeki posmatrači ističu da bi pitanja ljudskih prava trebalo da imaju veći uticaj na formulisanje američke spoljne politike.\n“Jedna od stvari koje nas u Hjuman rajts voču brinu je da ovaj dokument, mada je izuzetno precizan i jasan povodom onoga što se dešava u mnogim od ovih zemalja, nije često korišćen na način na koji bi trebalo”, kađe direktorka kancelarije Hjuman ratjs voča u Vašingtonu Sara Margon.\nOvo je 40-ta godina da američka vlada, na zahtev Kongresa, sastavlja izveštaj o stanju ljudskih prava u svetu.


Vinarija Vršački Vinogradi, Vršac, upoznaj Srbiju\nSvetosavski trg br.1, 26300 Vršac\n+381 (0) 13 831-835 +381 (0) 13 838-025\n+381 (0) 13 833-883\nPrvi pisani podatak o vršačkom vinu datira iz 1494.godine kada je dvorski ekonom Budima platio bure vršačkog vina 10,5 zlatnih forinti za Ugarskog kralja Ladislava.\nVažnost i značaj vinogradarstva za Vršac ogleda se u činjenici da je vinova loza sastavni element grba grada Vršca koji je usvojen još 1804.godine.\nU 19 veku ovo je bilo najveće vinogorje u Ugarskoj, a po nekim podacima i u Evropi i prostiralo se na 17000 jutara (10.000 ha). Godine 1875 zabeležena je rekordana berba grožđa i tada je proizvedeno milion akova vina (1 akov=56 litara). Celokupno zanatstvo i poljoprivreda bilo je tada usmereno ka vinogradarstvu, pa su te godine Vrščani morali da uvoze žito kako bi se prehranili.\nViševekovna tradicija uspešnog gajenja vinove loze na području Vršačkog vinogorja, ukazuje na povoljne klimatske i zemljišne uslove za gajanje vinove loze i time proizvodnju kvalitetnog grožđa, vina i jakih alkoholnih pića.


Fudbalski savez Vojvodine održao sednicu elektronskim putem – Opština Kula\nFudbalski savez Vojvodine održao sednicu elektronskim putem\nVladan Vujović pobednik teniskog turnira „Kulska liga“\nObjavio u 17. jula 2020.\nZbog aktuelne epidemiološke situacije u zemlji po prvi put u istoriji Fudbalskog saveza Vojvodine održana je sednica Izvršnog odbora elektronskim putem. Sednicom je predsedavao predsednik Fudbalskog saveza Vojvodine Dragan Simović, a nakon usvajanja zapisnika sa prethodne sednice Izvršnog odbora usvojeno je i niz važnih odluka vezanih za početak nove takmičarske sezone.\nGeneralni sekretar Fudbalskog saveza Vojvodine Miodrag Cvijić istakao je da je ovaj savez spreman za početak takmičenja u ligama koji je predviđen za 15. avgust 2020. godine, dok je završetak jesenjeg dela predviđen za kraj novembra 2020. godine. Reč je o Srpskoj ligi – grupa Vojvodina, koja će u narednoj sezoni brojati čak 20 klubova, u kojoj je od klubova iz kulske opštine Fudbalski klub „Hajduk 1912“ i Vojvođanskim fudbalskim ligama, sever, istok i jug. U Vojvođanskoj ligi grupa sever, koja će brojati 18 ekipa, od klubova iz kulske opštine je Fudbalski klub „Crvenka“.\nUsvojene su i Propozicije svih takmičenja pod ingerencijom Fudbalskog saveza Vojvodine, a imenovani su nadležni takmičarski, disciplinski i sudijski organi za predstojeću sezonu.


BalkanMagazin :: Priprema se formiranje regionalne kompanije za IAP\nPriprema se formiranje regionalne kompanije za IAP\npetak, 28. jun 2019 10:42\nBH-Gas je usvojio akte za formiranje regionalne kompanije za Jadransko-jonski gasovod, kojim Albanija, Bosna i Hercegovina, Crna Gora i Hrvatska planiraju da se povežu na gasovod TAP, kojim će stizati gas iz Azerbejdžana. Sedište IAP-a biće u Splitu.\nNa jučerašnjoj Skupštini BH-Gasa osim finansijskih izveštaja usvojeni su svi osnivački akti za formiranje kompanije za Jadransko-jonski gasovod (IAP), koji podrazumevaju osnivanje projektne kompanije u kojoj će ravnopravno učešće imati predstavnici četiri zemlje: Albanije, Bosne i Hercegovine, Crne Gore i Hrvatske, saopšteno je iz ove kompanije a prenosi klix.ba.\nFinansijska sredstva potrebna na ime osiguranja osnivačkog udela BH-Gasa su predviđena poslovnim planom za 2019. godinu.\nKonkretnije, kompanije Plinacro, BH-Gas, Montenegro Bonus i Albgaz će imati podjednak udeo u kompaniji, čije se osnivanje očekuje u narednom periodu a čije sedište je predviđeno da bude u Splitu. Razlozi koji su rukovodili četiri zemlje da svaka sa svoje strane uputi predloge svojim vlasnicima za formiranje IAP kompanije su izrada studija i projekata za predmetni gasovod, kao i osiguranje novčanih sredstava, kako bi se krenulo u izgradnju Jadransko-jonskog gasovoda.\nTaj gasovod bio bi nastavak gasovoda TAP, koji je u završnoj fazi izgradnje. Bosna i Hercegovina svoje učešće zasniva i na projektu Južna interkonekcija, koji bi bio neodvojivi deo projekta IAP, preko kojeg bi se, u slučaju da bude izgrađen i podržan od EU, diverzifikovali izvori i pravci snabdevanja za sve ove zemlje prirodnim gasom iz Azerbejdžana.\nTo je još jedan pokazatelj pune podrške Vlade Federacije BiH sigurnosti snabdevanja, kako BiH tako i FBiH prirodnim gasom, te mogućnosti diverzifikacije izvora snabdevanja, čime bi bili zadovoljeni svi standardi EU, saopšteno je iz BH-Gasa.\nBH-Gas je, inače, poslovnu 2018. godinu završio sa pozitivnim finansijskim rezultatom u iznosu od 3.159.000 KM, koji je odlukom Skupštine društva predviđen za reinvestiranje u razvojne infrastrukturne projekte.


EP u košarci 2015 - Sport i Rekreacija - Krajinaforce Forum\nEP u košarci 2015\nBy Mladi_Krajisnik, December 9, 2014 in Sport i Rekreacija\nEP: Srbija u 'grupi smrti'!\nKošarkaška reprezentacija Srbije igraće sa Nemačkom, Španijom, Turskom, Italijom i Islandom u B grupi na Evropskom prvenstvu naredne godine, odlučeno je žrebom.\nVicešampion sveta Srbije nalazio se u trećem šeširu, a zbog posebnog principa organizacije zna se da će naš nacionalni tim igrati u Nemačkoj mečeve prve faze.\nEvropsko prvenstvo igraće se od 5-20. septembra sledeće godine, gurpna faza (5-11) je na programu u u Zagrebu, Monpeljeu, Berlinu i Rigi.\nU osminu finala plasiraće se po četiri najbolje ekipe iz svake grupe, a grupa u kojoj je Srbija ukršta se sa grupom A. Srbija će prvi meč igrati 5. septembra u Berlinu protiv Španije, dan kasnije rival će nam biti Nemačka, a onda sledi dan pauze. Omog septembra Srbija će igrati protiv Islanda, devetog protiv Turske, a 10. protiv Italije.\nPredstojeći šampionat Evrope je i kvalifikacioni turnir za Olimpijske igre u Brazilu, pa će to verovatno biti i prvi cilj naše selekcije na Evrobasketu. Plasman na Igre direktno će obezbediti samo finalisti.\nGrupa A: Francuska, Finska, BiH, Izrael, Rusija, Poljska.\nGrupa B: Nemačka, Španija, Srbija, Turska, Italija, Island.\nGrupa C: Hrvatska, Slovenija, Grčka, BJR Makedonija, Gruzija, Holandija.\nGrupa D: Letonija, Litvanija, Ukrajina, Estonija, Belgija, Češka.\nNokaut faza i finalni meč (12-20) će biti odigrani na stadionu Lila. Aktuelni šampion je Francuska.\nĐorđević: Krećemo od nule\nSelektor Srbije Aleksandar Đorđević ocenio je da je žreb za Evrobasket izuzetno težak, ali da je cilj kontinuitet osvajanja medalja.\nSrbija će na EP 2015 igrati u grupi sa Španijom, jednim od domaćina Nemačkom, zatim Turskom, Italijom i Islandom.\n"Moja ambicija je da igramo protiv najboljih, pobedimo najbolje i ako je moguće slušam himnu Srbije kao poslednju pesmu na jednom takmičenju. Ja sam na jednom događaju rekao da idemo na zlato, vi (mediji) ste to prihvatili oberučke. Ne bežim od toga", rekao je Đorđević.\n"Svi znaju šta nas čeka, jedno dugo i zahtevno leto, kako što se tiče rezultata, tako i rada. Planovi priprema su 90 odsto na stolu. To zahteva mnogo požrtvovanja i odricaja, treba da zaboravimo šta se desilo i krenemo od nulte tačke", dodao je Đorđević.\nSrbija se sa Svetskog prvenstva u septembru vratila sa srebrnom medaljom. Đorđević je pomenuo rezultate sa šest evropskih prvenstava održanih posle 2001. godine, a na kojima je Srbija osvojila jednu medalju.\n"Cilj nam je da uspostavimo kontinuitet rezultata, a rezultat A selekcije je najviše prisutan, kako kritikama, tako i pohvalama. Mi smo toga jako svesni i zato je na nama velika odgovornost da još bolje radimo svoj posao", rekao je Đorđević novinarima u Kući košarke u Beogradu.\nSelektor je ocenio da je Evropsko prvenstvo najteže takmičenje, jer je kvalifikaciono za Olimpijske igre, zbog čega svi veliki igrači žele da nastupaju na njemu.\n"Evropsko prvenstvo je najteže za reprezentacije koje imaju ambicije da ostave trag u istoriji. Pre svega zato što su kvalifikacione za\nOlimpijske igre. Svi najveći igrači su rekli da im je želja da odvedu svoju reprezentaciju u Olimpijske igre. Samo finale vodi tamo,\na doći tamo će biti izuzetno teško za bilo koju reprezentaciju. Ali, kao što sam rekao i prošle godine, to nas ne sprečava da se\nspremamo i radimo na način za koji mislimo da je najbolji za našu reprezentaciju", rekao je Đorđević.\n"Uspeli smo prošlog leta svi zajedno da usadimo igračima želju da predstavljaju Srbiju na velikim takmičenjima. To je naša najveća\npobeda", dodao je Đorđević.\nSelektor je rekao da samo ne poznaje dovoljno Island iz grupe, a za ostale timove je kazao da izuzetno cene i istakao njihov kvalitet.\n"Grupa je najteža od svih, to je očigledno i jasno svima. Grupa je izuzetno teška, ali pravi takmičari to vole, te velike utakmice. Biće potrebno da dokažemo da smo bolji od njih, ali uz veliki respekt i oprez", rekao je Đorđević.\nSelektor je kazao da su se posle "par nedelja" odmora nakon Svetskog prvenstva svi vratili radu i pripremama za Evropsko prvenstvo, a da on i članovi stručnog štaba redovno prate sve kandidate za reprezentaciju i da su u kontaktu sa njima.\nEvropsko prvenstvo održaće se sledeće godine u Francuskoj, Nemačkoj, Letoniji i Hrvatskoj.\nToni Parker igra na Evrobasketu\nNajbolji francuski košarkaš Toni Parker vratiće se u reprezentaciju i voditi Francuze u odbranu titule na Evropskom prvenstvu 2015. godine.\nParker je bio MVP Evrobasketa 2013. na kojem je Francuska trijumfovala u Sloveniji, ali je propustio ovogodišnje Svetsko prvenstvo.\nMeđutim, zvezda San Antonio Sparsa odlučila je da igra za reprezentaciju na EP koje će biti organizovano u Francuskoj (jedna grupa i završna faza).\n"Deset minuta posle žreba za Evrobasket Toni me je nazvao i rekao da će igrati", potvrdio je povratak Parkera selektor Francuske Vensan Kole.\nFancuska će biti domaćin grupe A u Monpeljeu, a rivali će joj biti Poljska, Bosna i Hercegovina, Finska, Izrael i Rusija.\nEP počinje za 266 dana.\nEvrobasket: Srbija 3 puta od 14.30\nKošarkaška reprezentacije Srbije igraće uglavnom u ranim popodnevnim časovima mečeve grupne faze na Evropskom prvenstvu.\n’Orlovi’ će okršaj prvog kola igrati petog septembra sa Španijom od 18 sati, a dan kasnije na programu je duel sa domaćinom grupe Nemačkom od 15 časova. Ekipa Aleksandra Đorđevića potom će imati dan pauze, a onda slede tri utakmice sa početkom od 14.30 – sa Islandom, Turskom i Italijom.\nMečevi osmine finala igraće se 12. i 13. septembra od 12.00, 14.30, 18.30 i 21.00 sat\nČetvrtfinala su na programu 15. i 16. septembra od 18.30 i 21.00, a polufinala 17. i 18. septembra od 21.00. Tih dana od 18.30 na programu su dueli za plasman na interkontinentalne kvalifikacije za Olimpijske igre.\nZa medalje i konačan plasman će se igrati u nedelju, 20. septembra od 14.30 i 19.00.


» Joksimović tuži Egipćane zbog „Laneta“ /video/\nJoksimović tuži Egipćane zbog „Laneta“ /video/\nEgipatski „Telekom“ je bez dozvole i saglasnosti iskoristio kompoziciju popularnog srpskog pevača Željka Joksimovića „Lane moje“.\nU reklami kojom\npromoviše svoje usluge, saopštio je Joksimovićev ovlašćeni pravni zastupnik, advokatska kancelarija „Draganić“.\nNakon što su pomenutu reklamu videli mnogobrojni posetioci sajta „Jutjub“ (Youtube), a srpski mediji poslednjih dana pisali o neovlašćenom korišćenju Joksimovićeve kompozicije, kancelarija „Draganić“ je uputila pisani Predlog nadležnim rukovodiocima egipatskog „Telekoma“.\nKako je navedeno u saopštenju, cilj predloga je da se postigne medjusobni dogovor u vezi sa nastalom spornom situacijom, kojim bi se na pravni i legalan način uredilo kako dosadašnje nelegalno iskorišćavanje, tako i eventualno buduće korišćenje ovog muzičkog hita.\nIz kancelarije „Draganić“ očekuju da će rukovodioci „Telekoma“, kao i njihov osnivač Vlada Egipta shvatiti ozbiljnost njihovog predloga i da neće biti potrebno preduzimanje pravnih radnji pred nadležnim sudovima.\nPesmom „Lane moje“ Joksimović je 2004. godine u Istanbulu zauzeo drugo mesto na takmičenju za „Pesmu Evrovizije“, nakon čega je ova kompozicija obradjena na više stranih jezika.\nŽeljko Joksimović „pustio kosu“ za spot /video/\nPesma Željka Joksimovića favorit u Oslu /video/\nTagovi: [ Egipćani, Lane moje, neovlašćeno, pesma, Željko Joksimović ]\nNema komentara na “Joksimović tuži Egipćane zbog „Laneta“ /video/”\n« Britni Spirs se slikala u venčanici\nDuško dobio kopačke s imenima ćerki »


EU suspendovala Pakt stabilnosti i rasta, cilj zaštititi zdravstvo i privredu\nMinistri finansija EU odobrili su suspenziju propisa o budžetskoj disciplini kojom se dozvoljava evropskoj dvadesetsedmorici da potroše koliko treba da ublaže ekonomske posledice pamdemije koronavirusa. Ministri EU su odobrili predlog Evropske komisije podnet u petak da se suspenduje Pakt stabilnosti i rasta.\n-Pribegavanjem toj klauzuli garantovaće se potrebna fleksibilnost da se preduzmu sve korisne mere za podršku našim zdravstvenim sistemima i za zaštitu naših privreda - izjavili su ministri nakon video konferencije.\nOva mera dozvoljava zemljama članicama da privremeno odstupe od Pakta za stabilnost i rast, koji određuje budžetske propise za zemlje koje koriste evro. Ovo trenutno najviše znači Italiji koja je najteže pogođena pandemijom koronavirusa. Italija je i druga najzaduženija zemlja u evrozoni posle Grčke, sa dugom od 130 odsto BDP.\nNemačka, koja je do sada sprovodila striktnu budžetsku politiku, odlučila je da zajmi novac da bi finansirala plan ekonomske pomoći. Ovakav plan Nemačke nije viđen od Drugog svetskog rata.\nNSZ: Komunikacija sa strankama elektronskim putem\nApp store dostupan i u Srbiji


Skupština Prijestonice Cetinje uputiće Vladi Crne Gore i Ministarstvu finansija urgenciju za dostavljanje obrazloženja Prijedloga Kapitalnog budžeta Crne Gore za 2021. godinu u dijelu koji se odnosi na Cetinje, odlučili su odbornički klubovi vlasti i opozicije koji učestvovali u radu današnjeg zasjedanja lokalnog parlamenta.\nSjednicu Skupštine Prijestonice Cetinje po hitnom postupku inicirao je gradonačelnik Aleksandar Kašćelan nakon objavljivanja Prijedloga Kapitalnog budžeta Crne Gore za 2021. kojim su znatno smanjena sredstva koja Cetinju pripadaju po osnovu Zakona o Prijestonici.\n„Na osnovu člana 76 Statuta Prijestonice, Službeni list Crne Gore – opštinski propisi, broj 49/18, povodom razmatranja Informacije o Prijedlogu Kapitalnog budžeta Crne Gore za 2021. godinu i kršenja Zakona o Prijestonici koju je dostavio gradonačelnik Prijestonice, Skupština Prijestonice Cetinje, na sjednici održanoj dana 22. 4. 2021. godine, uz saglasnost svih klubova odbornika koji su učestvovali u radu Skupštine, zauzela je stav da se Vladi Crne Gore i Ministarstvu finansija uputi urgencija za dostavljanje obrazloženja Prijedloga Kapitalnog budžeta Crne Gore za 2021. godinu u dijelu pozicije 15 030 KO1 – Razvojni projekti Prijestonice Cetinje koji su definisani Zakonom o Prijestonici“, navedeno je u zajedničkom zaključku.\nU urgenciji se navodi i da je obrazloženje potrebno dostaviti Skupštini Prijestonice do 29. aprila, kada će biti nastavljeno zasjedanje i o predmetnoj Inicijativi donijeti određeni zaključci.\nGradonačelnik Prijestonice Aleksandar Kašćelan je u uvodnom obraćanju odbornicima naveo da bi građani „platili najveći ceh“ ukoliko bi predloženi Kapitalni budžet bio usvojen.\n„Danas, moramo da pokažemo da smo dostojni povjerenja koje su nam ukazali građani bilo da smo na vlasti ili u opoziciji, jer se tema o kojoj ćemo razgovarti tiče upravo njih“, naveo je on.\nKašćelan je podsjetio da je Prijedlogom Kapitalnog budžeta Prijestonica uskraćena za 3,5 miliona eura.\n“Ukoliko bi Kapitalni budžet za 2021. bio usvojen u predloženom obliku Prijestonica bi bila dovedena u nezavidnu poziciju koja podrazumijeva obustavljanje započetih i planiranih projekata, uz mogućnost da bude tužena, jer nije izmirila obaveze prema izvođačima i dobavljačima za izvedene i ugovorene radove”, rekao je on.\nKašćelan je pojasnio da predloženi Kapitalni budžet predstavlja i kršenje Zakona o Prijestonici, kojim je predviđeno izdvajanje od 1% nacionalnog budžeta za finansiranje Cetinja, od čega se 0,6% opredjeljuje za kapitalne izdatke, a ostatak za tekući budžet.\n„Prema Prijedlogu Kapitalnog budžeta, Prijestonici je umjesto 5.7 miliona eura, opredijeljeno oko 3.8 miliona, od čega se gotovo 3.6 miliona eura odnosi na gradnju fudbalskog stadiona, a ostatak od 210 hiljada na još tri projekta“, kazao je on.\nKašćelan je istakao i da je nezakonito stavljen na teret Prijestonici opredijeljeni iznos sredstava za fudbalski stadion.\n„Prijedlogom Kapitalnog budžeta određen je iznos od 3.595.000,00 eura kao obaveza Cetinja za finansiranje izgradnje fudbalskog stadiona, odnosno utvrđena je obaveza koja je za 1.438.000,00 eura veća od iznosa predviđenog Ugovorom koji je Prijestonica potpisala sa Vladom i Fudbalskim savezom“, podsjetio je on.\nKašćelan je pozvao sve odborničke klubove da stave po strani partijske interese i da budu u službi grada i djece Cetinja „zauzimanjem jasnog stava da se zakoni ove zemlje moraju poštovati, da razvoj mora biti zajedničko opredjeljenje, te da se ne smije dozvoliti zaustavljanje investicionog ciklusa koji je omogućio Zakon o Prijestonici“.


U KSC Bugojno u toku rekonstrukcija hola – RTV Bugojno\nRatna šetat, procijenjena na oko 4,5 miliona KM, i dotrajalost objekta iziskuju stalna ulaganja u rekonstrukciju i popravku odredjenih dijelova KSC-a, koji od 1983. godine postoji u našem gradu. Iako su u poratnom periodu vršene popravke i sanacije oštećenja, neophodno je i dalje ulagati u njegovu obnovu. Trenutno se izvode radovi na rekonstrukciji hola, ali i na zatvaranju željezne konstrukcije te krovnim površinama, ističe direktor JU KSC Vahid Duraković. Radovi na holu KSC-a trebali bi biti okončani do 1.jula, odnosno početka Teatarskog festivala Fedra, dok će ostale planirane aktivnosti biti završene do 1.sepetembra, odnosno početka Lutkarskog festivala BIH u Bugojnu. U pomenute radove, te nabavku dva računara i klima uredjaja za malu salu bit će uloženo 20.000 KM. Sredstva je obezbijedila Općina Bugojno iz granta – kapitalne investicije za KSC u 2016.godini.\n-Od 1996.godine do danas u rekonstrukciju KSC uloženo je oko 1,5 miliona KM. Medjutim, s obzirom na veliku ratnu štetu i starost, teško je objekat dovesti u stanje kakav je nekad bio. Ipak, nama je najbitnije da je su svi prostori u KSC u funkciji za rad – ističe direktor Vahid Duraković.\nNaredne godine u planu je aktivirati grijanje u B objektu, odnosno Kulturnom centru gdje se nalaze pozorišna i mala sala. Na taj način bi se stvorili mnogo bolji uslovi za rad ove javne ustanove u zimskom periodu.


Republikanski kongresmen povukao se iz istrage o Rusiji\nPredsedavajući Odbora za obaveštajne poslove Predstavničkog doma Devin Nunes\nPredsedavajući odbora Predstavničkog doma za obaveštajna pitanja Devin Nunes saopštio je da će se privremeno povući iz istrage tog panela o navodnom mešanje Rusije u američke izbore 2016. pošto je bilo etičkih pritužbi protiv njega.\nNunes je rekao da je “nekoliko levičarskih aktivističkih grupa” protiv njega podnelo optužbe o neprimerenom ponašanju, te će on privremeno da se isključi iz istrage dok te optužbe ne budu raščišćene.\nRepublikanski kongresmen je optužbe, podnete kongresnoj Kancelariji za etička pitanja, nazvao “neosnovanim”, ali je dodao da veruje da je u najboljem interesu Odbora i Kongresa da dopuste kongresmenu Majku Konaveju da “uz pomoć kongresmena Treja Gaudija i Toma Runija” privremeno preuzme vođenje istrage o Rusiji.”\nPredsedavajući Predstavničkog doma Pol Rajan je novinarima objasnio taj potez.\n“Predsedavajući Nunes želi da obezbedi da ovo ne bude smetnja veoma važnoj istrazi i želi da se povuče dok se istraga nastavlja bez bilo kakve prepreke.”\nUgledni demokrata u Odboru Predstavničkog doma za obaveštajne poslove, kongresmen Adam Šif pozdravio je Nunesovu odluku.\n“Siguran sam da je ovo bila teška odluka za Nunesa. Medjutim, kako je spomenuo, mislim da je to u najboljem interesu istrage. To će nam omogućiti da idemo napred bez smetnji. Radujem se saradnji sa gospodinom Konavejom. Ova istraga je od ključne važnosti te moramo u potpunosti da se vratimo na pravi kolosek.”\nNunes je rekao da će nastaviti da ispunjava svoje druge dužnosti u svojstvu predsedavajućeg i zatražio da o optužbama što pre razgovara sa Odborom za etiku u Predstavničkom domu.


NSinfo: "Doživi umetnost" - mobilna aplikacija u GMS\n"Doživi umetnost" - mobilna aplikacija u GMS\nGalerija Matice srpske je u skladu sa savremenom muzeološkom praksom u proteklim godinama adaptirala prostor i prilagodila aktivnosti i programe različitim posetiocima\nSledeći korak u modernizaciji je uvođenje savremenih tehnologija u komunikaciji muzejskog sadržaja s posetiocima, koji se ogleda u kreiranju digitalne platforme i aplikacije.\nJuče je u Galeriji Matice srpske predstavljena mobilna aplikacija Doživi umetnost. U prijatnom ambijentu, uz muziku di-džej Kenedija i koktele, posetioci su imali priliku da isprobaju aplikaciju i uživaju u umetnosti na drugačiji način.\nKroz tri Galerijske ture – Doživi umetnost, Galerijska tura Save Tekelije i Potraga za blagom ‒ posetioci različitog uzrasta saznali su o umetničkim i društvenim fenomenima XVIII, XIX i XX veka, o istoriji Galerije Matice srpske "iz ugla Save Tekelije", o umetnicima i njihovim delima na putovanju kroz vreme s Magičnom Maticom.\nAplikacija s elementima proširene stvarnosti (Augmented Reality) omogućava posetiocima zanimljiviju, prikladniju i bogatiju interpretaciju umetničkih dela koja se nalaze u stalnoj postavci Galerije Matice srpske. Umetnost nam nudi mogućnost da spoznamo različite istorijske epohe i osetimo duh prošlih vremena.\nUmetnička dela koja žive pod krovom Galerije Matice srpske, umetnici su pokušali da ožive. Na vama je da ih uz pomoć mobilne aplikacije doživite na svojstven način.\nizvor: rtv.rs, agencije, foto: galerijamaticesrpske.rs\n... aplikacije, galerija, galerija matice srpske, internet, kultura, mobilni, tehnologija


Microsoft Technology Associate kursevi u Smart-u Microsoft Technology Associate kursevi u Smart-u – Personal magazin\nMTA sertifikacija dokazuje osnovno znanje u radu sa operativnim sistemima, razvojem softvera i dizajniranjem baza podataka. Ovaj sertifikat će vam pomoći da postanete samouvereniji na izuzetno zahtevnom tržištu poslova, kao i…\nMTA sertifikacija dokazuje osnovno znanje u radu sa operativnim sistemima, razvojem softvera i dizajniranjem baza podataka.\nOvaj sertifikat će vam pomoći da postanete samouvereniji na izuzetno zahtevnom tržištu poslova, kao i da lakše stignete do željenog radnog mesta.\nPosedovanjem Microsoft sertifikata kandidati povećavaju svoju konkurentnost, produktivnost i kredibilitet kako među kolegama tako i među komitentima.\nZa sve koji žele da se bave informacionim tehnologijama Microsoft Technology Associate kursevi predstavljaju osnovu za neizbežan početak stvaranja vaše IT karijere. Kako bismo vam pomogli u tome škola kompjutera Smart School organizuje MTA kurseve i to iz oblasti IT infrastrukture. U tabeli ispod možete pogledati aktuelne termine i nazive kurseva koji se održavaju u narednom periodu:\nMicrosoft Start – Microsoft Technology Associate\nMTA – 40033\n2. – 13. jun 2014.\nMTA – 40032\n23. jun – 4. jul 2014.\nMicrosoft Technology Associate (MTA) je preporučena ulazna tačka u svet informacionih tehnologija i pripreme za posao. Ona uključuje skup određenih treninga i ispita sa kojima dokazujete posedovanje osnovnog informatičkog znanja.\nMTA – IT Infrastructure podrazumeva niz kurseva koji su namenjeni onima koji žele da grade svoju karijeru u okviru desktop, server ili private cloud okruženja.\nZa pohađanje MTA kurseva kandidat bi trebao da ima osnovno predznanje u radu sa Windows 7 operativnim sistemom.\nMicrosoft Technology Associate kursevi u Smart-u was last modified: May 14th, 2014 by Redakcija\nMicrosoftMicrosoft Technology AssociateSmart\nPredstavljen informacioni sistem za upravljanje energijom u javnim zgradama


Ovaj dvodnevni porodični festival održaće se četvrti put u omiljenom beogradskom parku gde će posetioci, kao i svake godine, biti u prilici da uživaju u celodnevnom programu namenjenom celoj porodici, a radno vreme festivala biće od 11 do 19 časova. Svi programi su besplatni.\nEkipa "Beograda na Blic" prenosi vam deo atmosfere i akrobatkog šoua koji će upotpuniti dan najmlađim Beograđanima i njihovim roditeljima.\nOva manifestacija pre svega ima za cilj promociju porodičnih vrednosti i podsticanje razvoja likovne umetnosti kod najmlađih ali pre svega, akcenat je na razvijanju osećaja društvene odgovornosti i solidarnosti.\nCrteži osnovaca koje budu najkreativniji, biće izloženi na samom karnevalu gde će posetioci imati prilike da prilaganjem donacije, koju budu smatrali adekvatnom, postanu vlasnici nekog malog umetničkog dela, i time doniraju celu akciju. Prikupljeni novac otići će u humanitarne svrhe, fondu kom pobednik bude namenio sredstva.\nPratite nas uživo i budite u toku sa svim aktuelnim dešavanjima u Beogradu, naša Fejsbuk stranica je "Beograda na Blic"\nNaoštrite sva svoja čula - vodimo vas na festival "KUHINJE SVETA" Pratite nas UŽIVO (VIDEO)


Obradovićev spisak za kvalifikacije za Evropsko prvenstvo u Hrvatskoj, nije bio po ukusu Vujovića, koji je s njega izostavljen, pa je uleteo na trening reprezentacije, i to u društvu još dvojice. Bivšeg reprezentativca Vujovića interesovalo je zbog čega njega, i još par igrača, nema na spisku. Ozbiljniji sukob, koji je mogao da preraste i u fizički obračun, sprečio je direktor reprezentacije Crne Gore, Petar Kapisoda, uz pomoć policije. Odmah po okončanju incidenta, Obradović je podneo ostavku.\n- Rukometni savez Crne Gore šokiran je postupkom bivšeg reprezentativca Stevana Vujovića, koji je zajedno sa Vukanom Lipovinom i trećom nepoznatom osobom na vandalski način prekinuo trening reprezentacije. Sve što se dešavalo na treningu, biće procesuirano od nadležnih državnih organa. Sa žaljenjem konstatujemo, i razumemo da je nakon incidenta selektor Ljubomir Obradović podneo ostavku, jer smo i sami zaprepašćeni postupkom bivšeg reprezentativca, kome se pridružio bivši juniorski reprezentativac Vukan Lipovina, i treće lice. Nećemo dozvoliti da nam igrači smenjuju selektora, a takođe ni ulica neće određivati selektore nacionalnih reprezentacija. Zahvaljujemo se Miloradu Davidoviću i Petru Kapisodi, koji ce zajedno predvoditi reprezentaciji u dvomeču sa Švedskom i Rusijom - kaže se u saopštenju rukometnog saveza Crne Gore.\nNapali ga Vujović i Lipovina\nUz Vujovića, odgovore od Obradovića tražio je i Vukan Lipovina, čiji je brat, Vladan, bio reprezentativac, a takođe je izostavljen sa poslednjeg Obradovićevog spiska. Ovu dvojicu je zanimalo zašto nije pozvan i Nebojša Simić.\nSelektor Obradović otkrio šta su rukometašice uradile pre čudesnog preokreta\nSelektor ženske rukometne reprezentacije Srbije, Ljubomir Obradović, bio je zadovoljan pobedom nad Švedskom sa 30:23 u trećem kolu kvalifikacija za Evropsko prvenstvo u Francuskoj.\nToskić: Krajnje vreme je da napravimo ozbiljan rezultat\nRukometni reprezentativac Srbije Alem Toskić izjavio je da naš nacionalni tim ima kvalitet i da je krajnje vreme da na Evropskom prvenstvu postigne dobar rezultat.\nŽenska rukometna reprezentacija Srbije pobedila je ovog ponedeljka selekciju Mađarske 25:23 (13:10) u poslednjem kolu Seul kupa u Južnoj Koreji.\nRUKOMET Lider Železničar upisao 18. trijumf\nRukometaši Železničara dodatno su se učvrstili na liderskoj poziciji, pošto su savladali Slogu sa 31:24 u pretposlednjem, 21. kolu Superlige.\nKatastrofa "orlova": Rukometaši Španije potpuno demolirali Srbiju\nRukometaši Srbije deklasirani su u osmini finala Svetskog prvenstva od domaćina Španije sa 31:20. Očigledno je da su poslednja dešavanja u ekipi, tenzija i odnosi selektora i igrača kumovali potpuno pasivnoj igri protiv motivisane "furije". Španci će se u borbi za polufinale sastati sa Nemačkom, koja je pobedila Makedoniju sa 28:23.\nĐurković kandidat za predsednika Takmičarske komisije EHF\nNovi predsednik Rukometnog saveza Srbije, Božidar Đurković, boravio je u dvodnevnoj poseti Beču, gde je u sedištu Evropske rukometne federacije razgovarao po različitim osnovama sa čelnicima krovne organizacije.


Konačnu odluku donijeće Narodna banka Srbije, koja bi morala da odobri zahtjev osiguravajućih kuća za više cijene.\nIako i sada cijena ove polise može slobodno da ide gore, rijetko koja osiguravajuća kuća se na to odlučuje, pošto bi, u velikoj konkurenciji, izgubila klijente. A, kada NBS odobri minimalnu cijenu polise na većem nivou, ponuda svih osiguravajućih kuća automatski mora da poskupi.\nO poskupljenju se, doduše još uvijek nezvanično, govori pred šalterima raznih agencija koje se bave ovim poslovima. Potvrdu iz Udruženja osiguravača i Narodne banke Srbije, koja ove zahtjeve odobrava, još nismo dobili. Izvjesno je, međutim, da su se osiguravači dogovorili da zahtijevaju povećanje.\nMinimalna cijena polise posljednji put je mijenjana 2008. godine i kreće se u rasponu od 5.328 do 15.629 dinara, već u zavisnosti od snage motora određenog vozila koje se osigurava. Cijena ovog osiguranja obavezno mora da pokrije štete koje se dogode. U 2010. godini, šteta je u prosjeku učestvovala 75 odsto u ukupnoj premiji, tako da razloga za više cijene nije bilo.\nS druge strane, osiguravačima u prilog ide činjenica da je posljednje poskupljenje bilo prije četiri godine, kada je evro vrijedio svega 76 dinara, dok danas vrijedi 118 dinara. Osiguravači navode da je broj saobraćajnih šteta u porastu, a naknade za štete sve veće, rezervni dijelovi iz uvoza, pa im cijena zavisi od kursa… Novosti\nTagovi: motorna vozilanarodna banka srbijeosiguranjepolisa


Predstavljanje knjige "Voljena Srbija" Genadija Pravotorova / 2019 / Naslovna - Noć muzeja\nPredstavljanje knjige "Voljena Srbija", Genadija Pravotorova\nPredstavljanje knjige Genadija Pravotorova, akademika i vajara, uz dokumentarnu izložbu radova sa početakom u 20.00 časova.\nLegat Milića od Mačve Cara Lazara 8\nGalerija Milića od Mačve Kosovo prvi prag Srbije je upotpunila programsku ponudu KCK. Legat Milića od Mačve koji se nalazi podno Lazarevog grada postaje važna destinacija na turističkoj mapi Kruševca. Legat poseduje preko 100 dela velikog Srpskog slikara Milića Stankovića, kao i novoformirani fond slika njegovih prijatelja slikara. Pored stalne postavke slika Milića od Mačve u ovom prostoru planiramo pored izložbi slika i ostale programe: književne večeri, solističke koncerte. Najznačajniji programi su su Raspeto Kosovo i Druželjublje za Milića.


HomeEkonomijaMihajlović: Radnici Geoksa će imati posao\n24/07/2021Redakcija BALKAN TVEkonomija, Vesti0\n„Država će obezbediti dovoljan broj radnih mesta za sve. Geoks je, iako je u Srbiji poslovao dobro, imao ogromne globalne probleme i za očekivati je da pravi drugačiju organizaciju. Ali ono što je najvažnije je da će država obezbediti posao, a kako se poslodavac zove to je manje važno i to sam rekla i ljudima u oči”, rekla je ministarka novinarima u Vranju, nakon razgovora sa građanima o problemima koje imaju, navodi Tanjug.\n„Za nas je to važno kao u saobraćaju – kao što hoćemo da se povežemo sa celim regionom da budemo nezaobilazni. Nije to samo Vranje, vezivaćemo se i za Rumuniju i BiH, jer je to jedini način da opstanemo i budemo gasno stabilni”, rekla je Mihajlović.


Budžet Federacije BiH 2,5 milijardi KM\nVlada Federacije BiH danas je u Sarajevu utvrdila i u redovnu parlamentarnu proceduru uputila Nacrt budžeta Federacije BiH za 2016. godinu, u planiranom iznosu od 2.533.862.123 konvertibilnih maraka, što je za 185,4 miliona KM ili 7,9 posto više nego u 2015. godini.\nObjavljeno 12.11.2015 16:21\nUzimajući u obzir podatke o izvršenju Budžeta FBiH za prvo polugodište 2015. godine, te na temelju projekcija Federalnog ministarstva finansija, prihodi od poreza iznose 1.440,6 miliona KM i povećani su za oko 129,7 miliona KM u odnosu na Budžet za 2015. godinu. Neporezovani prihodi iznose 381,3 miliona KM i također su povećani za oko 47,3 miliona KM.\nPlanirana su sredstva po osnovu prihoda od finansijske imovine i zaduživanja u iznosu od 712 miliona KM, što predstavlja povećanje ove stavke za 38 miliona KM u odnosu na Budžet za 2015. godinu.\nKada je riječ o potrošnji, struktura rashodovne strane predstavlja odraz provođenja mjera štednje i restrikcije, a kao nove stavke su aktivne mjere u provedbi aktivnosti koje će doprinijeti ekonomskom i socijalnom jačanju Bosne i Hercegovine.\nNacrtom budžeta transferi drugim nivoima vlasti i fondovima planirani su u iznosu od 385,4 miliona KM, odnosno uvećani su za 20 miliona KM ili pet posto u odnosu na sredstva planirana u Budžetu za 2015. godinu.\nNastavljajući mjere politike aktivnog zapošljavanja, Federalna vlada je planirala 50 miliona KM vrijedan transfer za finansiranje prvog zapošljavanja i samozapošljavanja, što je povećanje za 30 miliona KM u odnosu na 2015. godinu.\nTransfer za raseljene osobe i povratnike planiran je u iznosu od 16,5 miliona KM, za programe povratka u manji bh. entitet planirana su tri miliona KM, a za zajedničke međuentitetske i općinske projekte i projekte s nevladinim organizacijama planirana su dva miliona KM.\nSubvencije javnim poduzećima planirane su u Nacrtu budžeta Federacije BiH za 2016. godinu u iznosu od 39,8 miliona KM, a među ovim transferima je 1,9 miliona KM sredstva za uplatu doprinosa za MIO u svrhu penzionisanja zaposlenika, a to je za 0,7 miliona KM više u odnosu na 2015. godinu.\nPlanirane subvencije privatnim preduzećima i poduzetnicima iznose od 71,7 miliona KM, unutar čega je i 65,8 miliona KM na ime poticaja za poljoprivredu.\nFederalna vlada danas je utvrdila i Nacrt zakona o izvršavanju Budžeta FBiH za 2016. godinu, saopšteno je iz Ureda za odnose sa javnošću Vlade FBiH.


Austrijska kriza: Hoće li Sebastian Kurz preživjeti operaciju stranog utjecaja protiv svoje vlade? -- Gospodari lutaka -- Sott.net\nČet, 23 Svi 2019 17:19 UTC\nAustrijski kancelar Sebastijan Kurc razgovarao je danas s predstavnicima parlamentarnih partija u nastojanju da spriječi izglasavanje nepovjerenja prelaznoj vladi, koja je od juče na vlasti, i naglasio da će ona voditi brigu o očuvanju stabilnosti zemlje do prijevremenih izbora i formiranja nove.\n"Prelazna vlada je juče počela da radi, a njen cilj i zadatak jeste da obezbijedi stabilnost i pripremi prijevremene izbore. Na tom putu je važno da je usaglašena s predsjednikom zemlje, ali i da postoji dijalog s parlamentarnim partijama", objasnio je Kurc na konferenciju za štampu poslije razgovora.\n"Naša ruka je ispružena, a moj cilj je da imamo stabilnost i profesionalnost do izbora, umjesto nesigurnosti i svađa. Polazim od toga da će predizborna kampanja biti veoma burna i zato je važno da vlada obavlja svoj posao", kazao je kancelar.\n"Odluku o tome da li ću biti kancelar, u utorak donosi parlament", poručio je Kurc, koji je još juče bio uvjereniji da će "preživjeti" glasanje.\nKomentar: Ono što se ovog tjedna dogodilo u Austriji je sama definicija 'stranog miješanja u našu demokraciju' - a nije došla iz Rusije ...


Kovrlija: „Ne znam zašto rukovodstvo BAS-a nas gleda kao neku rušilačku snagu, a mi smo samo tu da pokušamo da pokrenemo ovo nekada jako uspešno preduzeće“ - Mašina\nKovrlija: „Ne znam zašto rukovodstvo BAS-a nas gleda kao neku rušilačku snagu, a mi smo samo tu da pokušamo da pokrenemo ovo nekada jako uspešno preduzeće“\nNezavisni sindikat radnika Beogradske autobuske stanice održao je u ponedeljak konferenciju za medije povodom odbijanja saradnje menadžmenta preduzeća sa sindikatom i radnicima i aktuelne finansijske krize u BAS-u.\nMašina 21.03.2022. 21.03.2022.\nPogled na gradilište Beograda na vodi sa dolaznih perona autobuske stanice; Foto: Igor Pavićević / Kamerades\nNa konferenciji održanoj u Medija centru u Beogradu javnosti su se obratili Sreten Maksić, član IO „Nezavisnog “ sindikata, Slobodan Kovrlija, predsednik Sreten Maksić „ Nezavisnog “ sindikata BAS a.d i Ivica Cvetanović, predsednik konfederacije slobodnih sindikata.\nPredstavnici sindikata su upoznali javnost sa tim da postoje teškoće poslovanju BAS-a i teškoće koji se tiču preseljenja autobuske stanice na novu lokaciju. Oni su istakli da su radnici zabrinuti za sudbinu preduzeća, čiji su, kao akcionari, i delimični vlasnici, te za sudbinu njihovih radnih mesta i ličnih dohodaka. Istovremeno, posebne probleme predstavlja to što radnici ne mogu da dođu do tačnih informacija na ove teme, a rukovodstvo je, po njihovim navodima, nespremno kako da te informacije pruži, tako i da sa radnicima i predstavnicima većinskog i jedinog reprezentativnog sindikata radnika stupi u socijalni dijalog.\nSreten Maksić, član IO „Nezavisnog“ sindikata, je konstatovao da autobuska stanica u bloku 42, lokaciji na koju je BAS trebalo da bude preseljen, neće biti useljiva do kraja meseca.\n„Nova beogradska autobuska stanica se gradi kao Skadar na Bojani, već više decenija“, istakao je Maksić, konstatujući da su u tom periodu menjani planovi i predviđene lokacije za novu stanicu, a da je izdatke za projektnu dokumentaciju plaćao BAS. Radnici su, kako kaže, do nedavno verovali da do preseljenja nikada neće ni doći, ali je potpuno rušenje stare stanice, ipak, postalo izvesnije sa napredovanjem izgradnje Beograda na vodi. On je konstatovao da je Beograd na vodi ispunio obaveze prema BAS-u, ali da ne veruje da će se nova stanica izgraditi ni u narednih 4-5 godina, procenivši da radovi na njenoj izgradnji teku sporo.\nKako ističe Maksić, „Nezavisni“ sindikat je pokušao da inicira razgovor sa delom rukovodstva, „pisao molbe i zahteve“, u cilju rasvetljavanja razloga za kašnjenje i daljih planova, ali nije naišao na dobru volju rukovodstva. Zato je većina podataka kojima radnici raspolažu neproverena i iz neformalnih izvora.\nU neproverene podatke spadaju informacije o tome da deo rukovodstva za kašnjenje okrivljuje generalnog direktora, a deo grad koji, moguće, nije na vreme izdao dozvolu za gradnju. Iz grada, sa druge strane, i opet neformalno, krivca vide u samom preduzeću, koje je unosilo izmene u projektnu dokumentaciju, usporavajući time izdavanje dozvola. Maksić je naveo i da postoje indikacije da postoji konflikt u vezi sa vlasništvom zemljišta na lokaciji izgradnje nove autobuske stanice. Zemljište bi trebalo da bude u vlasništvu grada, ali je u martu ove godine porodica Martinović navodno od katastra tražila upis vlasničkih prava na čitavoj parceli.\nPredstavnici sindikata tvrde da ne uspevaju da dođu do podataka o tome na šta je do sada potrošeno 15 miliona evra namenjenih za izgradnju nove stanice, budući da nisu uspeli da stupe u kontakt sa izvođačima radova, niti u šta je tačno planirano da se uloži novih najavljenih pedesetak miliona evra.\n„Najnovija neproverena informacija je da su sa izvođačima raskinuti ugovori i da će u toku ove sedmice biti angažovani novi izvođači, kao i da su obezbeđena novčana sredstva za finansiranje novih radova, pa bi trebalo da se ubuduće radi po ubrzanoj proceduri i da radovi budu gotovi do juna“, izneo je Maksić. On je dodao da radnike brinu i – neformalne – informacije o tome da od uvođenja vanrednog stanja zbog pandemije, a usled ekonomske krize, preduzeće posluje sa velikim gubicima kao i da mnogim prevoznicima i dobavljačima duguje novac za karte i robu, što, moguće, ugrožava ulaganje u novu stanicu. On je naglasio da je „Nezavisni“ sindikat rukovodstvu ponudio program mera za rentabilno poslovanje i nastavak izgradnje nove stanice, o kom rukovodstvo nije želelo da razgovara.\n„Zbog svega napred navedenog, kao i drugih neproverenih informacija, kod radnika raste strah da neko želi da nam otme firmu jer su radnici ujedno i akcionari iste, da će nam zarade kasniti i po više meseci i pa ćemo otići u propast i stečaj a firmine dugove na kraju morati da plate sami radnici, a naši objekti će biti porušeni“, zaključio je Maksić.\nSlobodan Kovrlija, predsednik „Nezavisnog“ sindikata BAS a.d, je podsetio na to da su radnici BAS-a 21. januara održali štrajk upozorenja, protestujući i zbog kašnjenja plata, ali prvenstveno zbog nevoljkosti uprave da sa njima stupi u dijalog. Iako je od tada prošlo puna dva meseca, a ništa se nije promenilo, ukazao je Kovrlija: uprava je radnike pozvala samo jednom, da razgovara o uslovima rada tokom eventualnog narednog štrajka. Uprava, po njegovim rečima, ne odgovara ni na dopise Nezavisnog sindikata u kojima su pismenim putem tražili odgovore na pitanja koja ih muče. Predstavnici sindikata su reakciju zahtevali i od nadležnih gradskih i republičkih institucija, koje su vlasnici 40% akcija preduzeća.\nIvica Cvetanović, predsednik konfederacije slobodnih sindikata je konstatovao da je BAS dobro funkcionisao do pandemije, nakon čega je spao na oko 70% profita zbog čega su pale i plate oko 680 zaposlenih.\n„Svaki poslodavac u Srbiji je obavezan da pregovara sa radnicima“, istakao je Cvetanović, na šta poslodavce, po njegovim rečima, obavezuje zakon o radu i međunarodne konvencije, a uz to i postojanje kolektivnog ugovora i prisustvo reprezentativnog sindikata. Cvetanović je zato pozvao rukovodstvo, kao o gradsku vlast – pre svega sekretarijat za saobraćaj, ali i zamenika gradonačelnika i gradonačelnika – da se uključe u razgovor. On je naveo da će konfederacija podržati nezavisni sindikat radnika BAS-a u njihovim zahtevima i budućim mogućim štrajkovima i tražiti od Agencije za mirno rešavanje sporova da se uključi i da utiče na poslodavce da počnu da vode socijalni dijalog.\n„Tražimo da nas transparentno obaveste o svim našim dugovanjima prema bilo kome: prevoznicima, gradu, dobavljačima; da znamo tačno kakvo je naše finansijsko stanje, da bismo nakon toga kroz dijalog našli najbolje rešenje. Moram da naglasim da ne znam zašto rukovodstvo BAS-a nas gleda kao neku rušilačku snagu, a mi smo samo tu da pokušamo da pokrenemo ovo nekada jako uspešno preduzeće“, zaključio je Kovrlija.\nNezavisni sindikat radnika BAS-a će u četvrtak o ovim problemima razgovarati sa zamenikom gradonačelnika Beograda Goranom Vesićem.\nDeset hiljada ljudi na protestu prosvetara u Budimpešti\nPerformansom „Uredba mora biti zdrava!“ i protestom vaspitačice, spremačice i druge pomoćne radnice i radnici poručuju da su za sistem nevidljivi\nOtkazan ugovor o radu Draganu Kabiću, predsedniku sindikalne organizacije Aerodrom ketering… Mašina 01.06.2022.


Privreda u Ćupriji | Opština Ćuprija\nPolazna | O Ćupriji | Privreda u Ćupriji\nKoreni Ćuprijske privrede datiraju još od 15-te godine pre nove ere kada je Horeum Margi sa razvijenim zanatstvom, trgovinom i zemljoradnjom bio značajno privredno sedište. Za privredu u Ćupriji i njen razvoj početkom 19.veka, veliki značaj imao je most na Velikoj Moravi. Izgradnjom pruge 1883.godine, Ćuprija je postala značajan železnički čvor na relaciji Beograd-Niš.\nPrema podacima Narodne banke Srbije za 2006. godinu, na teritoriji opštine Ćuprija, poslovalo je ukupno 389 preduzeća. Od ovog broja, mala preduzeća čine 96,1% ili 374 preduzeća dok srednja i velika čine svega 3,9% ili 15 preduzeća.\nNa osnovu pregleda preduzeća po sektorima delatnosti, trgovina na veliko i malo sa opravkom učestvuje sa 46,5% od ukupnog broja preduzeća, koju prati prerađivačka industrija sa 21,9%. Znatno manje učešće uzimaju sektor saobraćaja, skladištenja i veza sa 8,7% i poslovi sa nekretninama sa 8,0%.\nKada posmatramo industriju opštine Ćuprija, mogu se uočiti glavne tačke oslonaca privrede opštine i glavne potencijale razvoja.\nMože se videti da, od aktivnih preduzeća u okviru prerađivačke industrije, najveći broj otpada na proizvodnju osnovnih metala i standardnih metalnih proizvoda i to 27,1%; zatim dolaze proizvodnja prehrambenih proizvoda sa 20,0% i proizvodnja celuloze, papira i proizvoda od papira, izdavačka delatnost i štampanje sa 9,4%. Ostali sektori zauzimaju manji broj preduzeća i to u procentima: proizvodnja električnih i optičkih uređaja i proizvodnja tekstila i tekstilnih proizvoda sa po 8,2%.\nPrema podacima Narodne banke Srbije na kraju 2006. godine u opštini Ćuprija je bilo aktivno ukupno 996 radnji. Analizom učešća radnji po sektorima delatnosti, najveći broj radnji, 45,3%, se bavi trgovinom na veliko i malo, a zatim sledi sektor prerađivačke industrije sa 15,4%. Sledeći sektor po broju radnji koji obuhvata je građevinarstvo sa 8,7%, hoteli i restorani sa 8,5% i saobraćaj, skladištenje i veze sa 8,2%. Na ostale sektore otpada manji broj radnji, od kojih nešto više obuhvataju poslovi sa nekretninama i to 6,4%.\nU okviru prerađivačke industrije podsektor proizvodnje prehrambenih proizvoda obuhvata najveći broj radnji u prerađivačkoj industriji. Procentualno prehrambena proizvodnja je zastupljena sa 23,5%. Prate je proizvodnja osnovnih metala i standardnih metalnih proizvoda sa 11,8%, proizvodnja celuloze, papira i proizvoda od papira, izdavačka delatnost i štampanje sa 10,5%, proizvodnja tekstila i tekstilnih proizvoda i prerada kože i proizvodnja predmeta od kože sa po 9,2%.